title: George Whitefield Chadwick

text: George Whitefield Chadwick (13. marraskuuta 1854 – 4. huhtikuuta 1931) oli yhdysvaltalainen säveltäjä. Hän kuului Amy Beachin, Arthur Footen, Edward MacDowellin, John Knowles Painen ja Horatio Parkerin ohella "Boston Six" -ryhmään. Hänen teostensa joukossa on oopperoita, kolme sinfoniaa ja viisi jousikvartettoa.


title: George Whitefield Chadwick

text: Chadwick opiskeli paitsi kotimaassaan, myös Saksassa. Hänen opettajiensa joukossa olivat Carl Reinecke, Salomon Jadassohn ja Josef Rheinberger. Hän toimi paitsi säveltäjänä, myös urkurina ja kapellimestarina. Hän nousi New England Conservatoryn johtoon vuonna 1897.


title: STS-132

text: STS-132 (lento ULF4) oli Nasan 34. avaruussukkulalento Kansainväliselle avaruusasemalle (ISS) ja avaruussukkula Atlantiksen 32. lento.


title: STS-132

text: Atlantis laukaistiin matkaan ensimmäisellä suunnitellulla laukaisuyrityksellä 14. toukokuuta 2010 Kennedyn avaruuskeskuksesta Floridasta. Atlantis laskeutui Kennedyn avaruuskeskukseen 26. toukokuuta 2010 kello 15.49 Suomen aikaa.


title: STS-132

text: Atlantiksen pääasiallisena hyötykuormana oli venäläisen Energija-avaruusteknologiayrityksen rakentama ISS:n telakoitumis- ja varastomoduuli "Rassvet" (, englanniksi "Mini-Research Module 1", MRM 1). Lisäksi matkassa oli vuosina 2011-2012 Proton-kantoraketilla laukaistavan Nauka-tiedemoduulin ja Eurooppalaisen robottikäsivarren osia moduulin ulkopuolella. MRM1:ssä on varastotilaa 5 kuutiometriä.


title: STS-132

text: Sukkulan rahtiruuman keskellä oli "Integrated Cargo Carrier-Vertical Light Deployable" (ICC-VLD), mikä sisälsi kuusi vara-akkua, K -aaltoalueen antennin varren ja kanadalaisen Dextre-robottikäsivarren jatkeen varaosia, mitkä siirrettiin kolmella avaruuskävelyllä ISS:n ulkopuolelle.


title: STS-132

text: STS-132 oli Atlantiksen viimeinen lento ellei sitä käytetä myöhemmin viimeisen sukkulalennon STS-134 "Endeavour"in pelastusaluksena. STS-132:n jälkeen on avaruussukkulaohjelmassa jäljellä enää kaksi lentoa, "Discoveryn" lento STS-133 syyskuussa 2010 ja "Endeavour"in lento STS-134 marraskuussa 2010 (alustavat ajankohdat).


title: STS-132

text: Huomautus: Michael Good korvasi lennolle valitun Karen Nybergin tämän terveysongelmien vuoksi.


title: STS-132

text: Avarussukkula "Atlantis" laukaistiin kello 18:20 UTC (21.20 Suomen aikaa). Laukaisu tapahtui suunnitellusti avaruussukkulan päämoottorin polton loppuessa (MECO) 8 minuutin 23 sekunnin kuluttua lähdöstä. Sukkulan moottoreiden lisäpolttoa ei tarvittu Atlantiksen asettautuessa suunnitellulle radalleen. NC-1 lähestymismoottorin 26 sekuntia kestänyt poltto sovitti sukkulan ja ISS-avaruusaseman radat toisiinsa muuttamalla sukkulan nopeutta n. 12 m/s.


title: STS-132

text: Nasan laukaisun jälkeisessä lehdistökonferenssissa todettiin avaruusromun palasen saattavan aiheuttavan muutoksia sukkulan avaruusaseman lähestymisradassa. Myöhemmin päätettiin ettei avaruusromu aiheuta ratamuutoksia.


title: STS-132

text: Yli 39 000 vierasta todisti Atlantiksen viimeistä lentoa Kennedyn avaruuskeskuksessa. Vieraiden joukossa olivat muun muassa talk show -juontaja David Letterman, astronautti Buzz Aldrin ja Nasan entinen pääjohtaja Mike Griffin. Venäläisiä vieraita ja viranomaisia oli myös heidän joukossaan, kuten Venäjän varapääministeri Sergei Ivanov ja Venäjän avaruusjärjestön pääjohtaja Anatoli Perminov.


title: STS-132

text: Kiertoradalle päästyään avaruussukkulan miehistö avasi sukkulan rahtiruuman ovet, käynnisti jäähdyttimet ja asensi K -aaltoalueen antennin onnistuneesti toisin kuin edellisellä sukkulalennolla STS-131. He tarkastivat myös sukkulan robottikäsivarren (SRMS; ISS-avaruusaseman "Canadarm2"-robottikäsivarren lyhyempi versio nimeltä "Canadarm") kunnon. Miehistö myös välitti maahan sukkulan kameroiden materiaalin ja miehistön videokuvaaman päämoottorin ulkopuolisen polttoainetankin kuvamateriaalin asiantuntijoiden jatkokäsittelyä varten. Alustavat tutkimukset osoittivat, että ulkopuolinen polttoainetankki ET 136 oli toiminut hyvin nousussa ja vain vähän irronneita eristysvaahtokohtia oli näkyvissä.


title: Sarnia

text: Sarnia on 71 419 asukkaan (2006) kaupunki Ontarion provinssin eteläosassa, Kanadassa. Lähialueiden kanssa kaupunki muodostaa metropolialueen, jossa on kaikkiaan 88 793 asukasta (2006). Sarnia on väkiluvultaan suurin Huronjärven rannalla sijaitsevista kaupungeista. Se sijaitsee Lambton Countyn piirikunnassa St. Clair -joen suulla, jonka kautta ylemmät suuret järvet laskevat Eriejärveen ja edelleen Atlanttiiin. Joki toimii myös valtakunnan rajana Kanadan ja Yhdysvaltain välillä. Joen yli johtava Blue Water Bridge - silta on yksi vilkkaimpia maiden välisiä rajanylityspaikkoja.


title: Sarnia

text: Kaupunki tunnetaan tiettävästi parhaiten vuonna 1858 James Miller Williamsin sinne rakentamasta, maailman ensimmäisestä kaupallisestä öljynporaustornista, jonka tuottamaa öljyä kuljetettiin aina Britanniaan saakka.


title: Sarnia

text: Kaupungin nimi on vaihtunut vuosien saatossa useaan kertaan. Ensimmäisten eurooppalaisten saapuivat alueelle 1830-luvun alkupuolella. He asettuivat asumaan alueelle ja kutsuivat sitä nimellä "The Rapids". Asukasluvun kasvaessa uudeksi nimeksi valittiin vuonna 1836 "Port Sarnia". Kaupungin nimi muuttui nykyiseen muotoonsa 7. toukokuuta 1914. Sarnia ja läheinen Clearwaterin kaupunki yhdistyivät 1. tammikuuta 1991, ja uudeksi nimeksi valittiin "Sarnia-Clearwater". Nimi kuitenkin vaihdettiin takaisin Sarniaksi tasan vuotta myöhemmin.


title: Sarnia

text: Kaupungin nimi tulee Englannin kanaalissa sijaitsevan Guernseyn saariryhmän nimestä, joka latinaksi on Sarnia.


title: Sarnia

text: Ennen eurooppalaisten saapumista alueelle siellä asui attiwandaron-intiaaneja. Ensimmäisenä eurooppalaisena heidät tapasi vuonna 1627 ranskalainen lähetyssaarnaaja LaRoche Daillon, joka kutsui heitä myöhemmin "neutraaleiksi" (). Lähetyssaarnaajat perustivat alueelle kylän nimeltä St. Francis, joka sijaitsi nykyisen Sarnian lähistöllä. Vuonna 1648 vihamieliset ja ylivoimaisilla tuliaseilla varustetut irokeesit hyökkäsivät attiwandaroneita vastaan, minkä seurauksena he pakenivat ja hylkäsivät asuinalueensa. Alue autioitui, mutta pian sen jälkeen sinne muutti chippewa-intiaaneja, jotka edelleen asuvat alueella.


title: Sarnia

text: Alue oli osa Uutta-Ranskaa aina vuoteen 1763 saakka, jolloin solmitussa Pariisin rauhassa alue luovutettiin Britannian hallintaan. Kun brittiläiset saivat alueen haltuunsa, sinne alkoi virrata enemmän siirtolaisia. Ensimmäinen suurempi muuttoaalto koettiin 1830-luvulla, ja 1834 alueen väkiluku oli jo 1 728 asukasta. Suurin osa näistä siirtolaisista oli käsityöläisiä ja maanviljelijöitä. 1840-luvun Irlannin suuren nälänhädän seurauksena runsaasti irlantilaisia siirtolaisia saapui Pohjois-Amerikkaan ja nykyisen Lambtonin piirikunnan alueelle. Vuonna 1851 alueen väkiluku oli jo 10 815 asukasta. Kaupunkioikeudet Sarnialle myönnettiin vuonna 1856.


title: Sarnia

text: Kaupungin alkuaikoina metsäteollisuus oli sen tärkein työllistäjä. Mutta öljyteollisuus nousi nopeasti tämän edelle. Vuonna 1858 Great Western Railway -rautatieyhtö rakensi rautatieyhteyden Torontosta Sarniaan, ja vain vuotta myöhemmin sitä seurasi Grand Trunk Railway -rautatieyhtiö. Nämä molemmat rautatieyhtiöt käyttivät hyväkseen vuonna 1889 valmistunutta St. Clair -joen alitse johtavaa rautatietunnelia yhdistäen rataverkkonsa Yhdysvaltain rataverkkoon. Joen ylittävä Blue Water Bridge -maantiesilta valmistui 1938. Taloudellisesti tärkeä syväsatama rakennettiin 1920-luvulla ja on edelleen merkittävässä asemassa.


title: Canelco Capital

text: Canelco Capital on suomalainen pääomasijoitusyhtiö, joka tekee pääasiassa vähemmistösijoituksia pk-yritysten johdon yritysostoihin (MBO/MBI) ja muihin omistusjärjestelyihin. Yritys hallinnoi noin 55 miljoonan euron pääomia. Sillä on työntekijöitä Helsingissä, Kuopiossa ja Tampereella.


title: Canelco Capital

text: Canelco Capital hallinnoi myös alueellisia rahastoja, kuten Itä-Suomen Rahastoa, joka syntyi Etelä-Savon Pääomarahaston sekä Savon Teknia- ja Karinvest -rahastojen yhdistyessä toukokuussa 2009. Itä-Suomen Rahaston suurimmat omistajat ovat Veraventure, itäisen Suomen osuuspankit, Osuuskunta KPY sekä Kuopion, Joensuun ja Mikkelin kaupungit.


title: Canelco Capital

text: Canelco Capital syntyi kun vuonna 2009 Sentica Partners päätti keskittyä keskisuuriin ja pieniin buyout-sijoituksiin, luopuen alueellisten rahastojen hallinnoinnista. Tämä liiketoiminta myytiin avainhenkilöille, jotka perustivat Canelco Capitalin. Yrityksen perustana on MBO-kaupalla Senticasta irtautunut Smallcap -tiimi.


title: Hans Välimäki

text: Hans Välimäki (s. 23. huhtikuuta 1970 Tampere) on suomalainen keittiömestari ja vuodesta 1998 Chez Dominique -ravintolan omistaja. Hän omistaa myös puolet vuonna 2012 aloittaneista Midhill-hampurilaisravintoloista.


title: Hans Välimäki

text: Välimäki on mukana Subin kokkisarjassa "Top Chef Suomi" päätuomarina.


title: Hans Välimäki

text: Välimäki on naimisissa Maria von Graevenitz-Välimäen kanssa. Heillä on kaksi lasta. Välimäellä on kaksi lasta myös aiemmasta avioliitostaan Teresa Välimäen kanssa.


title: Chez Jouni

text: Chez Jouni on Ranskassa asuvan Michelin-tasoisen huippukokin Jouni Törmäsen opas suomalais-ranskalaiseen ruokamaailmaan. Tähdistä huolimatta Törmänen ei esittele monimutkaista gourmet-ruokaa, vaan pääosassa ovat hyvät perusraaka-aineet ja yksinkertainen, mutkaton ja maanläheinen ruoka. Törmäsen ohje ruoanlaittajalle: "Huonosta ei saa hyvää, eli jos haluat nauttia hyvästä, älä pihtaa kun teet ruokaostoksia – vaadi vain parasta."


title: Chez Jouni

text: "Chez Jouni" liittyy MTV3:lla esitettävään Törmäsen ruokasarjaan.


title: HMS Alisma

text: HMS Alisma (viirinumero K185) Britannian Kuninkaallisen laivaston Flower-luokan korvetti.


title: HMS Alisma

text: Alus tilattiin 8. huhtikuuta 1940 Harland and Wolffilta Belfastista Pohjois-Irlannista telakkanumerolla J3841.


title: HMS Alisma

text: "HMS Alisma" tilattiin Ranskan laivastolle, mutta Britannian hallitus lunasti 6. heinäkuuta 1940 aluksen Kuninkaalliselle laivastolle Ranskan antautumisen seurauksena.


title: HMS Alisma

text: "HMS Alisma" poimi 14. tammikuuta 1942 merestä kuusi brittiläisen kauppalaivan "Empire Surffin", joka oli joutunut Islannin eteläpuolella Saksan laivaston sukellusvene "U-43":n torpedoimaksi (), eloonjäänyttä. Alus pelasti 1. lokakuuta 1943 yhdessä "HMS Spiraean" kanssa 68 brittiläisen kauppalaivan "Fort Howen", joka oli joutunut Bougien itäpuolella sukellusvene "U-410" torpedoimaksi (), eloonjäänyttä. Se pelasti samana päivänä vielä 51 brittiläisen kauppalaiva "Empire Commercen", jonka oli torpedoinut sama sukellusvene (), eloonjäänyttä.


title: HMS Alisma

text: Alus myytiin 1947. Siitä tehtiin 1949 kauppalaiva "Laconia". Se nimettiin uudelleen 1950 "Constantinos S":ksi ja 1952 edelleen "Parnoniksi". Alus upposi 16. heinäkuuta 1954.


title: Damian Halata

text: Damian Halata (s. 8. elokuuta 1962) on puolalaissyntyinen saksalainen jalkapallovalmentaja ja entinen hyökkääjä. Joulukuusta 2011 lähtien hän on toiminut saksalaisen FSV Budissa Bautzenin päävalmentajana.


title: Damian Halata

text: Puolassa syntynyt Halata pelasi koko uransa DDR:ssä ja edusti maata myös neljässä maaottelussa. Hän aloitti uransa 1. FC Magdeburgin organisaatiossa juniorina ja nousi myöhemmin edustusmiehistöön. Hän edusti Magdeburgia lähes 200 DDR-Oberligan ottelussa ja oli voittamassa FDGB-Pokalin mestaruutta 1983. Hän pelasi joukkueen paidassa myös Euroopan cupissa.


title: Damian Halata

text: Halata siirtyi Magdeburgista 1. FC Lokomotive Leipzigiin 1988. Hän aloitti uransa seurassa räväkästi iskemällä lokakuussa BSG Sachsenring Zwickauta vastaan pelatussa ottelussa viisi maalia. Halata jatkoi seurassa myös Saksan jälleenyhdistymisen jälkeen, mutta joutui jättämään pelikentät kaudella 1991/92 vakavan loukaantumisen vuoksi.Halata jatkoi uraansa jalkapallon parissa VfB Leipzigin apuvalmentajana 1992. Hän nousi huhtikuussa 1994 seuran päävalmentajaksi Bundesliigan viimeisille kierroksille, muttei onnistunut pelastamaan seuraa putoamiselta. Hän jatkoi kuitenkin edelleen apuvalmentajana ja toimi toukokuussa 1996 lyhyen aikaa päävalmentajan. Kolmannen päävalmentajapestinsä Halata aloitti joulukuussa 1997, mutta hän ei kyennyt estämään putoamista 2. Bundesliigasta ja sai lähteä kauden jälkeen.


title: Damian Halata

text: Joulukuussa 1998 Halata siirtyi Dynamo Dresdenin päävalmentajaksi, mutta sai väistyä tehtävistään jo helmikuussa 1999. Hän jatkoi seuran palveluksessa Rolf Schafstallin, Colin Bellin ja Cor Potin apulaisvalmentajana maaliskuuhun 2001 saakka.


title: Damian Halata

text: Tammikuussa 2002 Halata siirtyi ZFC Meuselwitzin päävalmentajaksi. Hän johdatti seuran kaudella 2003/04 Thüringenligan mestariksi ja nousuun Oberliga Nordostiin. Halata valmensi seuraa kesään 2006 saakka. Maaliskuussa 2007 hän siirtyi SV Dessaun peräsimeen, mutta palasi takaisin Meuselwitziin jo joulukuussa 2007. Hänen johdollaan seura voitti kaudella 2008/09 Oberliga Nordostin eteläisen lohkon ja nousi Regionalligaan. Hän sai yllättäen potkut seurasta toukokuussa 2011.


title: Damian Halata

text: Joulukuun lopussa 2011 Halatasta tuli Oberliga Nordostissa pelaavan FSV Budissa Bautzenin päävalmentaja.


title: 2,2′-bipyridiini

text: 2,2'-bipyridiini eli 2,2'-dipyridyyli (CHN) on aromaattinen heterosyklinen amiini ja pyridiinin johdannainen. Yhdiste on kaksihampainen ligandi ja muodostaa kompleksiyhdisteitä useiden siirtymämetallien kanssa, jolloin siitä käytetään usein lyhennettä bipy.


title: 2,2′-bipyridiini

text: 2,2'-bipyridiiniä voidaan valmistaa eliminoimalla vetyä pyridiinistä, jolloin kaksi pyridiinimolekyyliä yhdistyy 2,2'-bipyridiiniksi. Reaktion katalyyttinä käytetään Raney-nikkeliä.


title: 2,2′-bipyridiini

text: 2,2'-bipyridiiniä voidaan valmistaa myös käyttämällä lähtöaineina erilaisia pyridiinin johdannaisia, kuten 2-bromipyridiiniä, 2-(aminometyyli)pyridiiniä tai 2-(2-pyridyyli)tetrahydropyraania.


title: 2,2′-bipyridiini

text: 2,2'-bipyridiini muodostaa komplekseja useiden metallien kanssa ja sen käyttö perustuukin pääasiassa näihin komplekseihin. Yhdiste muodostaa Fe-ionin kanssa värillisen kompleksin [Fe(bipy)]:n, jota voidaan käyttää redox-indikaattorina tai raudan määrittämiseen spektrofotometrillä.


title: 2,2′-bipyridiini

text: [Ru(bipy)]-kompleksin ominaisuuksia luminoforina on tutkittu tarkoin. Sitä käytetään muun muassa merkkiaineena affiniteettibiotesteissä.


title: 2,2′-bipyridiini

text: Aine on myrkyllinen ja hengitettynä aiheuttaa yskää ja kurkkukipua. Nieltynä aine voi aiheuttaa huonovointisuutta ja oksentamista.


title: Albert Montañés

text: Albert Montañés Roca (s. 26. marraskuuta 1980 Sant Carles de la Ràpita) on espanjalainen tennispelaaja. Hän asuu nykyään Barcelonassa.


title: Albert Montañés

text: Ensimmäisen kerran tenniksen maailmanlistalla 100:n joukkoon hän pääsi vuonna 2001, jonka jälkeen hän on ollut pois top 100:sta 20 viikkoa. Elokuussa 2010 Montañés saavutti tähän asti parhaimman ATP-sijoituksensa oltuaan listalla 22:s.


title: Albert Montañés

text: Montañés voitti ensimmäisen ATP-turnauksen heinäkuussa 2008 Alankomaiden avoimissa, kun finaalivastustaja oli Steve Darcis. Toinen voitto tuli toukokuussa 2009 Estoril Openissa, kun finaalissa hän voitti James Blaken. Kolmas voitto tuli Bukarestissa syyskuussa 2009, kun finaalissa hän voitti Juan Mónacon. Neljäs voitto tuli Estorilissa toukokuussa 2010, kun finaalissa hän voitti Frederico Gilin. Viides voitto tuli Stuttgartissa heinäkuussa 2010, kun hän voitti finaalissa Gaël Monfilsin. Viimeisimmän turnausvoittonsa hän saavutti Nizzassa toukokuussa 2013 voitettuaan loppuottelussa Gaël Monfilsin.


title: Dr. Freeze

text: Elliot Straite, tunnetaan myös pseudonyymiltään Dr. Freeze, on yhdysvaltalainen laulaja, sanoittaja ja tuottaja. Hänen musiikkinsa on pääsääntöisesti new jack swing -tyyliä. Hän on esimerkiksi sanoittanut ja tuottanut hittikappaleen I Wanna Sex You Up R&B-poikabändille Color Me Badd ja sanoittanut ja tuottanut Michael Jacksonin kanssa kappaleen "Break of Dawn" Jacksonin albumille "Invincible".


title: Lapualaisooppera (albumi)

text: Lapualaisooppera on Arvo Salon kirjoittamasta ja Kaj Chydeniuksen säveltämästä samannimisestä musiikkinäytelmästä vuonna 1967 julkaistu kirjallinen äänilevy. Levystä julkaistiin CD-painos vuonna 1996.


title: Lapualaisooppera (albumi)

text: "Kappalelista ei sisällä välipuheita".


title: Rainier I (Monaco)

text: Rainier I (1267 Genova – 1309 Napolin kuningaskunta) on varsinaisen Grimaldin suvun kanta-isä ja dynastian perustaja. Rainier ehti hallita Monacon kalliota yhdessä serkkunsa François Grimaldin kanssa neljä vuotta, ennen kuin joutui maanpakoon 10. huhtikuuta 1301.


title: Rainier I (Monaco)

text: 1200-luvulla Genovassa käytiin sisäisiä taisteluja Guelphsin ja Ghibellinesin suvun kesken, ja Grimaldit olivat Guelphien puolella. Guelphit hävisivät ja heidät ajettiin, liittolaisineen, ulos kaupungista. Rainier seurasi serkkuaan Francesco Grimaldia, joka 8. tammikuuta 1297 otti haltuunsa Napolin Monacon linnoituksen. Todennäköisesti Rainierin perhe seurasi häntä Monacoon.


title: Rainier I (Monaco)

text: Napolin kuningas järjesti kuitenkin Monacon kauppasaartoon, jonka pitkittyessä Rainierin oli pakko luovuttaa Monaco takaisin Napolin kuninkaalle 1301.


title: Rainier I (Monaco)

text: Myöhemmin Ranier taisteli Filip III:n rinnalla Ranskassa. Ranskan laivaston palveluksessa hän tuotti ranskalle Ratkaisevan voiton flaameista 1304, jolloin Filip teki hänestä amiraalin ("Renerius de Grimaudis, admirandus noster") ja hän alkoi saada ranskalta vuotuista eläkettä. Hänestä tuli myös St. Demetriusen paroni ja Cagnesin herra.


title: Rainier I (Monaco)

text: Rainier oli naimisissa kahdesti, joista ensimmäisestä, Giacomo del Carretto kanssa solmitusta avioliitosta, oli neljä lasta:


title: Rainier I (Monaco)

text: Rainierin toinen avioliitto Andriola Cricketin kanssa oli lapseton.


title: Kaarle I (Monaco)

text: Kaarle I Monaco (kuoli 15. elokuuta 1357) oli ensimmäinen todellinen Monacon herra, ja Monacon hallitsija. Kaarle joutui maanpakoon, kun Genova valtasi Monacon 10. huhtikuuta 1301.


title: Kaarle I (Monaco)

text: Kolmenkymmenen genovalaisvuoden jälkeen Kaarle otti uudelleen haltuunsa Monacon kalliolla olevan linnoituksen 12. syyskuuta 1331. Hän hallitsi sitä kuolemaansa asti genovalaisten rakentamasta linnoituksesta käsin.


title: Kaarle I (Monaco)

text: Kaarle sai haltuunsa Mentonin 1346 ja Roccabrunan 1355. 29. kesäkuuta 1352 Kaarle otti kanssahallitsijoikseen setänsä Antonion (isän, Rainier I nuoremman veljen) sekä lapsensa Rainier II:sen ja Gabrielin. Nyt myös Ranskan kuningas tunnusti Kaarlen oikeudet Monacoon. Hän oli ensimmäinen Monacon hallitsija, joka mainitaan ranskalaisessa asiakirjassa, vuonna 1342 Monacon, Mentonin ja Roguen herrana ( "Seigneur de Monaco, Menton et Roquebrune"), mikä jatkossa "oikeutti" Grimaldien hallinnon.


title: Kaarle I (Monaco)

text:
Kaarle tasapainotteli politiikassa paikallisten suurvaltojen välillä. Hänellä oli alaisinaan useita ritareita, joita hän vuokrasi eri valtioille. Valtakuntansa sisällä hän antoi paikallisille asukkaille erilaisia vapauksia ja oikeuksia, mikä oli todella harvinaista keskiaikana, feodaalisessa yhteiskunnassa.
Aatemaailmaltaan harvinaisen liberaali Kaarle vaurastui, ja hän laajensi omaisuuttaan niin Monacossa kuin muuallakin Provencessa ja Genovassakin, jossa hän omisti useita kiinteistöjä. Hän oli keskiajan Rivieran rikkain, paikallinen "herra".


title: Kaarle I (Monaco)

text: Kaarlen menestyminen ja hänen valtakuntansa onnistuneet laajennukset aiheuttivat kuitenkin kateutta Genovassa, ja vuonna 1357 Monacon kalliota piirittikin 4000 genovalaisen armeija. Kaarle kuoli tuntemattomasta syystä ennen ratkaisevaa taistelua.


title: Kaarle I (Monaco)

text: Kaarle oli naimisissa useaan kertaan ja hänellä oli useita avioliiton ulkopuolisia lapsia. Viimeisimmistä liitoista ei ole tietoa. Saattaa olla, että kyseessä oli tunnustetut lapset. Ensimmäisen vaimon, Lucchina Spinolan kanssa hän sai kolme lasta.


title: Kaarle I (Monaco)

text: Myöhemmin Kaarle I meni naimisiin Italialaisen Orsinin aatelissuvun jäsenen kanssa. Avioliitosta syntyi yksi lapsi:


title: Kaarle I (Monaco)

text: Kolmannesta avioliitosta, tuntemattomaksi jääneen naisen kanssa:


title: Kaarle I (Monaco)

text: Neljännen vaimon kanssa:


title: Babyface

text: Kenneth Brian ”Babyface” Edmonds (s. 10. huhtikuuta 1959) on yhdysvaltalainen R&B- ja pop-laulaja, sanoittaja, kitaristi, kosketinsoittaja, musiikkituottaja, elokuvatuottaja ja yrittäjä.


title: Amour unit deux cœurs

text: Amour unit deux cœurs – Henry Lönnforsin miniatyyrikokoelma on Turun taidemuseon vuonna 2009 julkaisema kirja, jossa esitellään Henry Lönnforsin museolle lahjoittaman kokoelman 57 miniatyyrimaalausta ja kaksi muuta turkulaista miniatyyrikokoelmaa. Teoksessa on artikkelit kokoelman lahjoittajasta, miniatyyritaiteesta sekä taiteilijoiden esittelyt. Teoksen ulkoasun on suunnitellut Minna Luoma.


title: Amour unit deux cœurs

text: Suomen kirjataiteen komitea on valinnut teoksen vuoden 2009 kauneimmaksi kirjaksi. Palkintolautakunta sanoo arviossaan: "Pienikokoinen kaunotar, joka hurmaa heti. Jos uskaltaa koskettaa, tuntee turkoosin pehmeyden ja jos vilkaisee kirjan sivuja, niin kullan loisto häikäisee."


title: Amour unit deux cœurs

text: Teoksen ranskankielinen nimi () on peräisin kokoelmaan kuuluvan miniatyyrin kääntöpuolta kiertävästä tekstistä.


title: Amour unit deux cœurs

text: Henry Lönnforsin lahjoittamista miniatyyreistä koottu näyttely oli avoinna Turun taidemuseossa 8.9.2009–28.11.2010.


title: Rainier II (Monaco)

text: Rainier II (1350–1407 Monaco) oli Monacon herra 29. kesäkuuta 1352 – 15. elokuuta 1357. Hän hallitsi yhdessä isosetänsä Antonion, isänsä Kaarle I:n ja veljensä Gabrielin kanssa.


title: Rainier II (Monaco)

text: Kun Rainierin isä kaatui taistelussa genovalaisia vastaan vuonna 1357, Rainier aloitti neuvottelut Genovan kanssa 9. elokuuta 1357. Nämä olisivat luovuttaneet niin Monacon kuin muunkin omaisuuden takaisin Rainierille, mikäli tämä maksaisi genovalaisille 20 000 guidenia. Rainierilla ei kuitenkaan ollut rahaa, ja hän liittyi Ranskan armeijaan ja osallistui satavuotiseen sotaan Kaarle V:n joukoissa. Rainer kuoli maanpaossa vuonna 1407.


title: Rainier II (Monaco)

text: Rainier oli myös Mentonin ja Roquebrunen yhteishallitsija.


title: Rainier II (Monaco)

text: Rainier II:n ensimmäinen avioliitto Maria del Carretton kanssa oli lapseton. Toisesta avioliitosta Isabella Asinarin kanssa syntyi ainakin yhdeksän lasta:


title: Kauppakeskus Cantti

text: Kauppakeskus Cantti on usean huonekalu- ja sisustusalan yrityksen ja näiden tyyliltään erilaisten toimitilarakennusten keskittymä Kuopion Leväsen kaupunginosassa. Markkinoinnissaan Cantti käyttää katuosoitetta Leväsentie 2, mutta osa rakennuksista sijaitsee käytännössä osoitteessa Kartanonkatu 4b.


title: Kauppakeskus Cantti

text: Kauppakeskuksen koko on 23 700 neliömetriä. Kauppakeskuksen ensimmäinen vaihe valmistui helmikuussa 2006, toinen syyskuussa 2006 ja kolmas vaihe marraskuussa 2007. Kauppakeskuksen on rakentanut Skanska.


title: Kauppakeskus Cantti

text: Osa Kauppakeskus Cantin kiinteistöistä on ollut vuodesta 2006 lähtien ulkomaalaisomistuksessa. Tuolloin kaksi osaa myytiin 22 miljoonalla eurolla tanskalaisomistukseen. Sieltä rakennukset ovat siirtyneet edelleen muille kansainvälisille kiinteistösijoittajille. Maaliskuussa 2016 uutisoitiin puolestaan Cantin Kartanonkadun puoleisten Iskun ja Vepsäläisen kiinteistöjen myynnistä luxemburgilaiselle kiinteistösijoittaja Sirius Capital Parnersille.


title: Kauppakeskus Cantti

text: Kauppakeskittymän pohjoispuolella toimii Kauppapaikka Herman, jonka liikkeistä K-Rauta Naumanen on aivan Cantin suurimman yksikön pohjoispuolella. Naapurustossa (Kartanonkatu 4a) toimii myös sisäleikkipuistoyritys HopLop.


title: Music Against Drugs

text: Music Against Drugs ry on vuonna 2010 perustettu suomalainen ehkäisevän päihdetyön yhdistys, jonka tavoitteena on edistää lasten ja nuorten terveyttä, sosiaalista hyvinvointia sekä osallisuutta yhteiskunnassa. Music Against Drugs ry on kehittänyt oman ehkäisevän päihdetyön Music Against Drugs -kokonaisuuden, joka on toteutettu vuodesta 2009 lähtien yhteensä 24 kertaa yhteistyössä 31 eri kunnan kanssa.


title: Music Against Drugs

text: Vuonna 2015 käynnistyneen Nuorten Inklusiivinen tiimimalli -kehittämishankkeen myötä yhdistys on tehnyt tavoitteellista työtä myös nuorten työelämäosallisuuden edistämiseksi Ink-tiimitoiminnan muodossa. Lisäksi keväällä 2017 käynnistyi digipelaamisesta kiinnostuneiden 13–29-vuotiaiden nuorten osallisuuden edistämisen hanke. Järjestö hyödyntää kaikissa hankkeissaan yhteiskunnallista markkinointia.


title: Music Against Drugs

text: Music Against Drugs ry tekee yhteistyötä kattavasti eri sosiaali- ja terveysalan järjestöjen ja nuorisojärjestöjen kanssa sekä valtakunnallisesti, että paikallisesti sekä osallistuu aktiivisesti oman alansa verkostotyöskentelyyn. Yhdistyksen toimintaa rahoittaa Sosiaali- ja terveysministeriö Veikkauksen tuotoilla.


title: Music Against Drugs

text: Music Against Drugs -kokonaisuus on suunnattu yläkouluikäisille ja heidän kanssaan työskentelville ammattilaisille (nuoriso-ohjaajat, opettajat jne.). Kokonaisuuden tavoitteena on ennaltaehkäistä lasten ja nuorten päihteiden käyttöä muun muassa sosiaalisen vahvistamisen sekä osallisuuden edistämisen keinoin.


title: Music Against Drugs

text: Kokonaisuus sisältää useita erilaisia osatekijöitä, joista osa on suunnattu suoraan nuorille (bändikilpailu, Music Against Drugs -iltatapahtuma jne.). Osatekijöistä osa on puolestaan suunnattu nuorten kanssa työskentelevien ammattilaisten sekä nuorten asioita käsittelevien toimielimien työn tueksi. Kokoisuuden kehittämistyössä on hyödynnetty Terveyden ja hyvinvoinnin laitoksen ehkäisevän päihdetyön laatutähteä.


title: Music Against Drugs

text: Music Against Drugs ry tarjoaa 18–29-vuotiaille nuorille tiimiharjoittelujaksoja Jyväskylässä. Ink-tiimitoiminta muodostuu nuorisojohtoisesta tiimityöskentelystä, yhteisöllisestä toiminnasta sekä yksilö- ja ryhmävalmennuksista. Arkipäivisin (ma-pe) toteutettavan ja keskimäärin 3,5 kuukautta kestävän Ink-tiimijakson tavoitteena on nuorten työelämävalmiuksien ja hyvinvoinnin kokonaisvaltainen edistäminen. Tiimiharjoittelun voi suorittaa esimerkiksi työkokeiluna, osana opintoja (työssäoppiminen) tai vapaaehtoisena.


title: Music Against Drugs

text: Tiimiharjoittelun aikana työskennellään pienemmissä tiimeissä (esim. media- ja viestintätiimi ja ohjaustiimi) kulloinkin mukana olevien nuorten kiinnostuksen kohteiden mukaisesti ja uusia tiimejä voi syntyä tiiminuorten ideoinnin pohjalta. Jokainen tiimi valitsee keskuudestaan liiderin, joka johtaa tiimin toimintaa ja kehittää sitä valmentajien kanssa. Jokaisella tiimillä on yksi valmentaja mentorinaan. Tiimitoiminnan kautta nuoret oppivat yhteistyötaitoja, oman osaamisen tunnistamista ja jakamista sekä kehittävät vuorovaikutusosaamistaan.


title: Music Against Drugs

text: Ink-tiimitoiminta on STEAn Paikka auki -avustusohjelmaan kuuluneen Nuorten inklusiivinen tiimimalli -kehittämishankkeen (2015–2018) myötä syntynyt nuorten työelämäosallisuutta edistävä toimintamalli.


title: Music Against Drugs

text: Keväällä 2017 Music Against Drugs ry käynnisti kaksivuotisen hankkeen verkkopelihankkeen, jonka kohderyhmänä ovat 13–29-vuotiaat verkkopelaamisesta kiinnostuneet nuoret ("Verkkopelaamista harrastavien nuorten osallisuuden edistämisen sekä digitaalisen pelaamisen haittojen vähentämisen -kehittämishanke").


title: Music Against Drugs

text: Hankkeen tavoitteena on nuorten terveyden, sosiaalisen hyvinvoinnin ja osallisuuden edistäminen sekä digitaalisesta pelaamisesta syntyvien haittojen ennaltaehkäisy ja vähentäminen. Projektin aikana nuorille pyritään tarjoamaan konkreettista toimintaa ISGee-peliyhteisössä, joka tukee verkkopelaamisesta kiinnostuneiden nuorten yhteisöllisyyttä kokonaisvaltaisesti.


title: Music Against Drugs

text: Music Against Drugs ry mahdollistaa nuorille myös vapaaehtoistoimintaa. Vapaaehtoisena voi olla mukana esimerkiksi erilaisissa tapahtumissa Music Against Drugs- esittelypisteellä. Lisäksi tarjolla on päihteettömiä illanviettoja yhdistyksen toimistolla (torstai-iltamat), chatteja ja valtakunnallisesti nuoria yhteenkokoavia tapahtumia. Järjestön toimintaan saa osallistua omien mielenkiinnon kohteiden mukaisesti ilman velvoitteita. Vapaaehtoisia yhdistyksellä on ympäri Suomea muun muassa eri kaupungeissa järjestettyjen Music Against Drugs -kokonaisuuksien myötä.


title: Music Against Drugs

text: Music Against Drugs haluaa tarjota nuorille paikan, jossa tavata ihmisiä ja viettää aikaa päihteettömästi.


title: Music Against Drugs

text: Music Against Drugs ry:tä on aiemmin rahoittanut Opetus- ja kulttuuriministeriö sekä Raha-automaattiyhdistys. Raha-automaattiyhdistys aloitti yhdistyksen tukemisen vuoden 2013 alusta, jolloin sille myönnettiin ensimmäinen projektiavustus Music Against Drugs -päihdekasvatusmenetelmän kehittämishankkeeseen 2013-2015. Vuoden 2017 alusta alkaen Music Against Drugs ry:n toimintaa on rahoittanut Sosiaali- ja terveysministeriö Veikkauksen tuotoilla.


title: Terhi Koulumies

text: Terhi Johanna Koulumies (s. 4. huhtikuuta 1971) on valtiotieteiden maisteri ja kokoomuksen kaupunginvaltuutettu Helsingissä.


title: Terhi Koulumies

text: Vuoden 2013 alusta Koulumies toimi kokoomuksen valtuustoryhmän 2. varapuheenjohtajana, kaupungin tarkastuslautakunnan puheenjohtajana sekä Uudenmaan maakuntavaltuuston jäsenenä. Vuoden 2015 syksystä hän on ollut Helsingin rakennusvirastoa johtavan yleisten töiden lautakunnan puheenjohtaja. Edellisellä vaalikaudella hän oli Helsingin Vanhusneuvoston puheenjohtaja sekä Helsingin asuntolautakunnan varapuheenjohtaja.


title: Terhi Koulumies

text:
Terhi Koulumies valittiin Helsingin kaupunginvaltuustoon ensimmäisen kerran 2008 kunnallisvaaleissa 1063 henkilökohtaisella äänellä. Vuonna 2012 hän uusi valtuustopaikkansa 1832 äänellä.
Vuoden 2017 kunnallisvaaleissa Koulumies uusi valtuustopaikkansa 3642 äänellä.
Koulumies pyrki eduskuntaan vuoden 2015 eduskuntavaaleissa. Hän sai vaaleissa yhteensä 4148 ääntä ja tuli valittua Helsingin vaalipiirissä puolueensa ensimmäiseksi varamieheksi.


title: Terhi Koulumies

text: Pikkupojan kotiäitinä Koulumies julkaisi syksyllä 2007 esikoisromaaninsa "Vauvaa vailla" (Atena Kustannus Oy), joka kertoo lapsettomuudesta. Kirja ilmestyi LOISTOpokkarit-uusintapainoksena syksyllä 2009.


title: Terhi Koulumies

text: Toimittaja Jyrki Koulumies on Terhi Koulumiehen setä. Molemmat kuuluvat vanhaan Schulman-aatelissukuun.


title: Silikageeli

text: Silikageeli () on amorfista piidioksidia (SiO·XHO). Se on yleisin kuivausaine.


title: Silikageeli

text:
CAS-numerot: 112926-00-8 ja 63231-67-4.
__notoc__
Olomuodoltaan se on geeli-nimestään huolimatta kiinteää ja kovaa. Silikageeli esiintyy puhtaana yhdisteenä hajuttomina, mauttomina, myrkyttöminä,
läpinäkyvinä ja pyöreähköinä rakeina, jotka eivät ole vesiliukoisia.
Aine voi kuitenkin olla ärsyttävä nieltynä, joutuessaan silmiin tai pöly suurin määrin ihokosketuksessa.
Aine on tunnettu sen erinomaisesta kyvystä adsorboida kosteutta suoraan ilmasta. Silikageelirakeet on usein käsitelty vesipitoisuutta ilmentävillä kemikaaleilla, jotka muuttavat väriään kosteuspitoisuuden mukaan. Nämä indikaattorit, esimerkiksi kobolttikloridi, tekevät siitä usein haitallista tai myrkyllistäkin. Mikäli tuotteessa on käytetty näitä lisäaineita, se voi olla myös karsinogeenista.
Silikageelirakeet voidaan regeneroida eli aktivoida uudelleen ts. uudistaa hygroskooppisiksi eli kosteutta sitoviksi lämmittämällä niitä 2 tuntia 120 °C:ssa.


title: Silikageeli

text: Silikageelin käyttö liittyy yleensä sen kuivausominaisuuteen eli kykyyn sitoa vettä kaasuseoksesta kuten ilmasta. Käyttökohteita ovat muiden muassa:


title: Aikuinen nainen

text: Aikuinen nainen voi viitata seuraaviin asioihin:


title: Axel August Lähteenkorva

text: Axel August Lähteenkorva (sukunimi vuoteen 1906 "Borenius", 19. maaliskuuta 1849 Porvoo – 14. helmikuuta 1931 Käkisalmi) oli suomalainen kansanperinteen tutkija ja keräilijä.


title: Axel August Lähteenkorva

text: Axel Boreniuksen vanhemmat olivat tuomiokapitulin asessori Alexander Ferdinand Borenius ja Anna Lovisa Gustava Ehrström. Hän pääsi ylioppilaaksi 1863 ja valmistui Helsingin yliopistosta filosofian kandidaatiksi 1871 ja maisteriksi 1873.


title: Axel August Lähteenkorva

text: Borenius toimi Helsingin yliopiston kirjaston ylimääräisenä assistenttina 1867–1868 ja 1872–1876, Suomalaisen Kirjallisuuden Seuran kustannustoimen ja kirjaston hoitajana 1876–1879 sekä oppikoulun opettajana ja vt. kansakoulun tarkastajana. Borenius oli sitten kansankoulujen tarkastajana Viipurin kaupungissa 1891–1895, Karjalassa 1895–1897, Sortavalassa 1898–1902, Heinolassa 1902–1906 sekä Lahdessa 1906–1921. Borenius toimi myös aputoimittajana Morgonbladetissa ja Kansakoulun lehdessä. Hän sai Helsingin yliopiston filosofian kunniatohtorin arvon 1923.


title: Axel August Lähteenkorva

text: Borenius teki vuosina 1871–1889 kahdeksan eri kansanperinteen keruumatkaa pääasiassa Vienan Karjalaan ja Aunukseen. Borenius teki keruutyötä myös Satakunnassa, Hämeessä ja 1877 Inkerissä ja Virossa. Kaikkiaan hän keräsi matkoiltaan noin 1600 runomuistiinpanoa ja noin 900 kansansävelmää sekä teki huolelliset muistiinpanot muun muassa sävelmien esittäjistä. Borenius kirjoitti myös artikkeleita kansanperinteen alueelta.


title: Jaunciems

text: Jaunciems (liivi "Ūžkilā") on kylä Latvian Liivinrannan kulttuurihistorian suojelualueella. Kylän latvian ja liivin kieliset nimet tarkoittavat suomeksi "uusi kylä".


title: Jaunciems

text: Jaunciems sijaitsee Itämeren rannalla Ventspilsin kunnan pohjoisimmassa kulmassa (Ventspils novads, 2009 kuntajako). Kylästä on noin 50 kilometrin matka Ventspilsiin.


title: Tuomas Muhonen

text: Tuomas Muhonen (s. 14. lokakuuta 1986 Espoo) on suomalainen jääkiekkoilija, joka pelaa II-divisioonajoukkue Vuosaaren Viikingeissä. Hän on pelipaikaltaan oikea laitahyökkääjä. Muhonen on pelannut aiemmin SM-liigassa yhteensä 75 runkosarjaottelua tehopistein 5+7=12 ja 23 playoff-ottelua tehopistein 1+1=2 sekä keräten yhteensä 16 jäähyminuuttia. Hän on pelannut myös Puolassa ja Tanskassa. Muhonen laukoo oikealta.


title: Tuomas Muhonen

text: Espoossa syntynyt Muhonen pelasi juniorina Itä-Helsingin Kiekossa ja kasvattajaseurassaan Jokereissa. Hän teki Jokereiden kanssa vuoden mittaisen SM-liigasopimuksen kaudeksi 2006–2007, mutta ei tuolloin pelannut yhtään SM-liigaottelua. Kolmen A-nuorissa vietetyn vuoden jälkeen Muhonen siirtyi kaudeksi 2007–2008 Mestis-joukkue TuTon riveihin joukkuetoverinsa Ville Peltosuon kanssa hakemaan pelituntumaa miesten sarjoista. Siirron taustalla oli Jokereiden ja TuTon yhteinen tahto. TuTo ja Muhonen voittivat Mestiksen-mestaruuden keväällä 2008. Kausi oli Muhoselle läpimurto Mestis-tasolla hänen tehtyä runkosarjassa tehot 12+19=31.


title: Tuomas Muhonen

text: Muhonen teki kaksivuotisen sopimuksen Hämeenlinnan Pallokerhon kanssa kaudeksi 2008–2009. Hän ei vielä murtautunut joukkueen kokoonpanoon ja haki pelituntumaa Mestiksestä. Muhonen siirtyi syyskuussa 2008 ottelukohtaisella sopimuksella Savonlinnan Pallokerhoon, jossa hän pelasi yhden ottelun. Sen jälkeen Muhonen vaihtoi SaPKosta Mikkelin Jukureihin, jossa hän pelasi yhteensä 30 ottelua tehoin 13+10=23. Tammikuussa 2009 Muhonen palasi Hämeenlinnaan ja teki liigadebyyttinsä 17. tammikuuta 2009 vieraissa Oulun Kärppiä vastaan. Hän pelasi kevään aikana 18 runkosarja- ja kuusi playoff-ottelua tehopistein 0+3=3. Muhonen oli Jukureista palatessaan joukkueen tehokkain pelaaja. Hänet korvasi siellä HPK:sta toiseen suuntaan siirtynyt Antti Kerälä.


title: Tuomas Muhonen

text: Kaudella 2009–2010 Muhonen pelasi koko kauden HPK:ssa, mutta varsin pienessä roolissa. Hän runkosarjassa jääaikaa keskimäärin 8.47 minuuttia. Muhonen teki runkosarjassa tehot 5+4=9 ja keräsi 10 jäähyminuuttia. Hänen ensimmäinen liigamaalinsa syntyi 8. joulukuuta 2009 Tapparaa vastaan pelatussa ottelussa Ville Hämäläisen ja Marko Tuulolan syötöistä. Kauden päätteeksi Muhonen voitti SM-hopeaa.


title: Tuomas Muhonen

text: Heinäkuussa 2010 Muhonen teki vuoden mittaisen sopimuksen Jukureiden kanssa. Hän teki Mestiksen yhden kauden piste-ennätyksensä tehoilla 14+21=35 ja voitti kauden 2010–2011 päätteeksi Mestis-hopeaa. Kaudeksi 2011–2012 Muhonen siirtyi KooKoohon, jossa hän voitti kauden päätteeksi Mestis-pronssia. Syyskuussa 2012 Muhonen siirtyi ottelukohtaisella, aluksi seitsemän ottelun mittaisella sopimuksella SaPKoon. Tammikuussa 2012 hänen sopimustaan jatkettiin kauden 2012–2013 loppuun.


title: Tuomas Muhonen

text: Kauden 2013–2014 Muhonen aloitti Puolan Polska Hokej Ligan KTH Krynicassa, josta hän palasi vuodenvaihteessa Mestikseen ja teki loppukauden kattaneen sopimuksen HC Keski-Uudenmaan kanssa. Kaudeksi 2014–2015 Muhonen siirtyi vuoden mittaisella sopimuksella Tanskan Metal Ligaenin nousijajoukkue Gentofte Starsin riveihin. Hän oli joukkueen toiseksi paras pistemies Ossi Saarisen jälkeen tehoilla 16+18=34. Kaudeksi 2015–2016 Muhonen siirtyi vuoden mittaisella sopimuksella Herlev Eaglesin paitaan. Hän oli joukkueen toiseksi paras pistemies Victor Backmanin kanssa tehoilla 10+14=24.


title: Tuomas Muhonen

text: Kauden 2016–2017 Muhonen aloitti II-divisioonajoukkue Kuusamon Pallo-Karhuissa, mutta joulukuussa 2016 hän siirtyi kuitenkin yhdessä toisen SM-liigakokemusta omaavan pelikaverinsa Vesa Kulmalan kanssa toiseen II-divisioonajoukkueeseen, Vuosaaren Viikinkeihin.


title: Aikaan sinikellojen

text: Aikaan sinikellojen on Jori Sivosen säveltämä, Juha ”Watt” Vainion sanoittama ja Paula Koivuniemen esittämä kappale. Koivuniemi levytti kappaleen vuonna 1982, ja se julkaistiin hänen albumillaan "Luotan sydämen ääneen". Kappale on Koivuniemen tunnetuimpia kappaleita, ja niinpä se onkin usealla hänen kokoelma-albumillaan, kuten levyillä "21 romanttista laulua", "20 toivottua levytystä" ja 20 suosikkia -sarjan Aikuinen nainen -levyllä. Lisäksi kappale julkaistiin singlenä ”Aikuinen nainen” -kappaleen yhteydessä.


title: Aikaan sinikellojen

text: Aikaan sinikellojen julkaistiin myös Juha Vainion sanoituksia sisältävällä albumilla "Sanat: Juha Vainio".


title: Funebre

text: Funebre oli yhdessä Abhorrencen kanssa yksi ensimmäisistä suomalaisista death metal -yhtyeistä. Lyhytikäisen uransa aikana he äänittivät kaksi demoa, 7″ EP:n sekä albumin Children of the Scorn, jonka tuotti entinen Stratovarius-kitaristi Timo Tolkki.EP:t


title: Jukobox

text: Jukobox on vaasalainen salibandyseura, joka on perustettu vuonna 1989 alun perin Asevelikylän nuorisokerho Jukoboxin nuorisojoukkueeksi kaupungin nuoriskojen välisiin turnauksiin. Seura on yksi vanhimpia vaasalaisia salibandyseuroja. Salibandyliiton sarjoihin joukkue lähti vuonna 1999 ja samana vuonna perustettiin myös Jukobox ry. Miesten edustusjoukkue nousi 2005-06 päätteeksi II-divisioonaan. Seura toimi aktiivisesti vuosina 1999-2008. Vuonna 2008 seura päätyi yhdistämään toimintonsa SB Vaasan kanssa ja luovutti heille sarjapaikkansa silloisesta 3. divisioonasta.


title: Jukobox

text: Salibandyliiton sarjoissa sarjatasoilla II-VI divisioona. Lisäksi seura on osallistunut Vaasan kaupunkisarjaan Aurinkoliigaan vuosina 1997-2017. Jukobox voitti Aurinkoliigan kaudella 08-09 ja on saavuttanut kerran hopeaa sekä kolme kertaa pronssia.


title: Nolla käytöksessä

text: Nolla käytöksessä ("Zéro de conduite") on Jean Vigon ohjaama ranskalainen elokuvaklassikko vuodelta 1933. Se on anarkistinen kuvaus sisäoppilaitoksen ankaraa kuria vastaan kapinoivista koulupojista. Elokuvan tunnetuimpia kohtauksia on poikien tyynysota makuuhuoneessa. Ranskassa elokuva joutui sensuurin kynsiin anarkisminsa ja auktoriteetteja halveksivan asenteensa takia ja pääsi julkiseen levitykseen vasta toisen maailmansodan jälkeen.


title: Nolla käytöksessä

text: Elokuvalla on ollut suuri vaikutus etenkin ranskalaisen elokuvan uuteen aaltoon. Selkeimmin sen vaikutuksen voi nähdä François Truffaut’n "400 kepposessa" (1959) ja Lindsay Andersonin elokuvassa "Jos..." (1968).


title: Nolla käytöksessä

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Nolla käytöksessä" oli mukana heistä kahdentoista listalla. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Viivi Tamminen

text: Viivi Tamminen on suomalainen ääninäyttelijä. Hän on esittänyt esimerkiksi ranskalaisessa animaatiosarjassa Code Lyoko Yumi Ishiyamaa.


title: Astronautti (albumi)

text: Astronautti on pop-yhtye Pariisin kevään toinen studioalbumi. Se joka julkaistiin 12. toukokuuta 2010. Albumi debytoi Suomen virallisen listan sijalla 12.


title: Astronautti (albumi)

text: Ennen albumin julkaisua radioille lähetettiin albumin ensimmäinen single "Invisible Man", jossa nimestä huolimatta kuitenkin lauletaan suomeksi. Kappaleeseen kuvattiin myös musiikkivideo.


title: Pesäpallon miesten Mestaruussarjan kausi 1987

text: Pesäpallon SM-sarja 1987. Sarjajärjestelmää muutettiin jälleen. Kaksinkertaisen runkosarjan jälkeen kahdeksan parasta joukkuetta jatkoi pudotuspeleihin ja sijoille 9-12 jääneet jatkoivat karsintasarjassa. Pudotuspelit pelattiin kaksoisotteluin, jossa kahden ottelun yhteen laskettu tulos ratkaisi jatkoon menijän. Karsintasarja pelattiin sarjamuotoisesti ja joukkueet saivat lähtöpisteitä 3-2-1-0 runkosarjan sijoituksen mukaan.


text: Pudotuspelit osoittautuivat yleisömenestykseksi, niitä katsottiin yli 3200 katsojan keskiarvolla.


text: Runkosarja


text:
Pudotuspelit
"Juoksulistoissa sisällä aloittavan juoksut on mainittu ylempänä."


text: Puolivälierät


text: 1. Ottelut 12. elokuuta


text:
Vaasan Maila - Seinäjoen Maila-Jussit
Imatran Pallo-Veikot - Siilinjärven Ponnistus
Alajärven Ankkurit - Kiteen Urheilijat
Vimpelin Veto - Hyvinkään Tahko


text: 2.ottelut 16. elokuuta


text:
Seinäjoen Maila-Jussit - Vaasan Maila
Siilinjärven Ponnistus - Imatran Pallo-Veikot
Kiteen Urheilijat - Alajärven Ankkurit
Hyvinkään Tahko - Vimpelin Veto


text:
Välierät
1. Ottelut


text:
Imatran Pallo-Veikot - Seinäjoen Maila-Jussit 19. elokuuta
Alajärven Ankkurit - Hyvinkään Tahko 18. elokuuta


text: 2.ottelut 23. elokuuta


text:
Seinäjoen Maila-Jussit - Imatran Pallo-Veikot
Hyvinkään Tahko - Alajärven Ankkurit


text:
Loppuottelut
1. Loppuottelu 29. elokuuta


text: Alajärven Ankkurit - Seinäjoen Maila-Jussit


text: 2. Loppuottelu 30. elokuuta Video


text: Seinäjoen Maila-Jussit - Alajärven Ankkurit


text: Pronssiottelu (1 ottelu) 29. elokuuta


text: Hyvinkään Tahko - Imatran Pallo-Veikot


text:
Putoamissarja
Riihimäki ja Nurmo putosivat sarjasta. Jyväskylän Kiri karsintaan. Sarjaan nousivat Kouvolan Pallonlyöjät ja Muhoksen Pallo-Salamat.


text:
SM-sarjakarsinta
SMJ:n mestarijoukkue


text:
Heikki Aittasalo, Jan Hautala, Kai Heikkilä, Jarmo Jokinen, Erkki Lahti,
Vesa Mattila, Esa Mäntymaa, Jukka Peltoniemi, Hannes Rajala, Ari Rinta-Rahko,
Mika Sivunen, Jaakko Taipalus, Jari Tyynelä. Pelinjohtajat: Tapio Ristilä, Mauri Pyhälahti
Joukkueenjohtaja: Jari Hyvönen Lääkäri: Aki Hintsa


title: Mun sydämeni tänne jää

text: Mun sydämeni tänne jää on Veikko Samulin säveltämä, Juha ”Watt” Vainion sanoittama ja Katri Helenan tunnetuksi tekemä kappale. Hän levytti sen vuonna 1980. Kappale tuli toiseksi saman vuoden Syksyn sävel -kilpailussa. Se julkaistiin samana vuonna singlenä, jonka B-puolella oli kappale ”Helsingin helle”. Kappale julkaistiin myös samannimisellä albumilla, "Mun sydämeni tänne jää" samana vuonna.


title: Mun sydämeni tänne jää

text: Kun Vainio oli saanut kappaleen sanat valmiiksi, eivät Katri Helena, säveltäjä Veikko Samuli ja tuottaja Olli Heikkilä oikein ihastuneet tekstiin, ja joku luonnehti kappaletta surullisten sanojen takia hautajaisvirreksi. Vainio sai tehtäväkseen muuttaa sanoja. Hän oli kuitenkin käärmeissään kritiikistä ja sen sijaan, että hän olisi parannellut sanoituksia, hän kirjoitti samaan runomittaan terveisensä häntä arvostelleille. Esimerkiksi ensimmäiset kaksi säettä kuuluivat ”On teille tässä sanat nää / en tavuakaan soisi pois”. Alkuperäinen versio on ”Mun sydämeni tänne jää / kun aika on mun mennä pois”. Siinä sanottiin lisäksi, että Katri Helena ja Samuli kyllä ymmärtäisivät tekstin hienouden kunhan eläisivät ja näkisivät hieman enemmän. Lopulta kappale levytettiin alkuperäisillä sanoilla.


title: Mun sydämeni tänne jää

text: Katri Helena levytti kappaleen vuonna 1980, ja sen tuotti Olli Heikkilä. Jo samana vuonna se julkaistiin singlenä ja hänen samannimisellä albumillaan, "Mun sydämeni tänne jää". Singlen B-puolella julkaistiin Raul Reimanin kääntämä laulu ”Helsingin helle”. Katri Helena osallistui kappaleella vuoden 1980 Syksyn sävel -laulukilpailuun. Laulu sijoittui toiseksi Mikko Alatalon kappaleen ”Rikoo on riskillä ruma” vietyä voiton. Edellisistä vuosista poiketen laulukilpailun tuloksen ratkaisi postikorttiäänestyksen sijaan kymmenen maakuntaraatia. ”Mun sydämeni tänne jää” on nykyään ikivihreä ja Katri Helenan kestosuosikki, ja se on julkaistu usealla kokoelma-albumilla.


title: Mun sydämeni tänne jää

text: Oman versionsa kappaleesta ovat lisäksi tehneet muun muassa Kari Tapio, Kari Vepsä ja lauluyhtye Virtuoso. Kari Tapion ja Katri Helenan versioiden sovitukset ovat lähes samanlaiset. Kappale menestyi myös Kari Tapion levyttämänä. Se on muun muassa hänen albumillaan "Kaikkien aikojen parhaat – 40 klassikkoa". Kappale esitettiin lisäksi Kari Tapion hautajaisissa 22. joulukuuta 2010.


title: Mun sydämeni tänne jää

text: Kappaleen nuotit ja sanat on julkaistu Musiikki-Fazerin Suuri toivelaulukirja -kirjasarjan osassa 11.


title: Mun sydämeni tänne jää

text: Kappale alkaa introlla, minkä jälkeen tulee kaksi kertosäkeistöä. Molemmat alkavat säkeellä "Mun sydämeni tänne jää" mutta kolme jälkimmäistä säettä ovat niissä erilaisia. Tämän jälkeen tulee kaksi säkeistöä. Säkeistöjen jälkeen tulee kaksi kertosäkeistöä, joista jälkimmäinen on sama kuin alun jälkimmäinen kertosäkeistö. Seuraavaksi tulee alun säkeistöistä jälkimmäinen, minkä jälkeen äskeiset kertosäkeistöt toistuvat laulun osalta pienin melodisin eroavaisuuksin. Kappaleen päättää outro, jonka äänimaailma on samanlainen kuin introssa.


title: Maggie Lawson

text: Margaret Cassidy ”Maggie” Lawson (s. 12. elokuuta 1980 Louisville, Kentucky, Yhdysvallat) on yhdysvaltalainen näyttelijä. Hänellä on kaksi veljeä, Nick ja Chris. Maggie on näytellyt esimerkiksi Neiti Etsivää samannimisessä elokuvassa sekä etsivä Juliet O'Haraa tv-sarjassa "Vihjeet hukassa".


title: En päivääkään vaihtaisi pois

text: En päivääkään vaihtaisi pois voi viitata seuraaviin asioihin:


title: Korian Ponsi

text: Korian Ponsi on nykyisin Kouvolaan kuuluvassa Elimäessä vuonna 1949 perustettu urheilu- ja liikuntaseura. Vuodesta 1906 vuoteen 1949 saakka Ponsi toimi Vilppulan Nuorisoseuran itsenäisenä ”Voimistelu- ja urheilujaosto Ponsi”-yksikkönä.


title: Korian Ponsi

text: Korian Ponsi ry on perinteikäs, lähelle Kouvolan keskustaa, Korian taajamaan toimintansa keskittänyt urheilu- ja liikuntaseura. Seuran jäsenmäärä on melko korkea - yli 500 jäsentä 90 000 asukkaan kaupungissa ja 5 000 asukkaan taajamassa. Ponnen tarkoitus on tarjota urheilu- ja liikuntapalveluja sekä edistää liikuntakasvatusta toimialueellaan.


title: Korian Ponsi

text: Seuran lajijaostoja ovat tällä hetkellä jalkapallo-, lentopallo-, salibandy- ja yleisurheilujaostot. Näistä menestystä on tullut vuosien saatossa eniten lentopallon saralla.


title: Korian Ponsi

text: Toimintansa rahoittamiseksi Ponsi järjestää kesäisin lavatansseja Kallioniemen tanssilavalla. Varainhankinta perustuu pääosin jäsenistön aktiiviseen talkootoimintaan. Tästä hyviä esimerkkejä oivat Korian Erämessujen liikenteenohjaus, tienvarsien siivous, aurauskeppien laitto ja jätepaperin keräys. Myös kaupungin myöntämä avustus on merkittävä tuki Korian Ponnen nuoriso- ja liikuntatoiminnalle, samoin kuin yhteistyökumppanien antama taloudellinen tuki.


title: Yeah, yeah, tässä me tulemme

text: Yeah, yeah, tässä me tulemme (; Suomessa myös nimillä "Rankan päivän ilta", "A Hard Day's Night" ja "A Hard Day's Night – rankan päivän ilta") on Richard Lesterin ohjaama brittiläinen musiikkielokuva vuodelta 1964, jonka pääosissa on The Beatles.


title: Yeah, yeah, tässä me tulemme

text:
Oscar-ehdokkuudet:
British Film Instituten valitsemat asiantuntijat äänestivät "A Hard Day’s Nightin" vuonna 1999 yhdeksi kaikkien aikojen sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Lujo Brentano

text: Lujo Brentano (18. joulukuuta 1844, Aschaffenburg, Saksa – 9. syyskuuta 1931, München, Saksa) oli saksalainen taloustieteilijä, joka toimi professorina Münchenissä 1891–1916. Hän oli liberaalisesti suuntautunut kateederisosialisti, joka tutki työoloja ja oli kiinnostunut ammattiyhdistyksistä. Hän oli myös Saksan sosiaalipoliittisen yhdistyksen ("Verein für Sozialpolitik") johtomiehiä. Brentano vastusti valtion liiallista sekaantumista talouselämään. Filosofi Franz Brentano oli Lujo Brentanon veli.


title: Magnesiumnitraatti

text: Magnesiumnitraatti Mg(NO) on typpihapon magnesiumsuola. Se esiintyy usein heksahydraattina Mg(NO)·6(HO). Sitä käytetään muun muassa kastelu- ja lehtilannoitteena.


title: Magnesiumnitraatti

text: Yhdistettä voidaan valmistaa usealla tavalla. Esimerkiksi magnesiumhydroksidista ja ammoniumnitraatista muodostuu tuotetta ja ammoniakkia sekä vettä.


title: Magnesiumnitraatti

text: Heksahydraattina magnesiumnitraatti hajoaa lämmitettäessä muun muassa hapeksi sekä magnesiumin ja typen oksideiksi.


title: Palauttamislainsäädäntö

text: Palauttamislainsäädäntö on aiemmin käytössä ollut nimitys, jolla tarkoitettiin Suomen hallituksen julistusta ja siihen liittyviä lakeja ja asetuksia, jotka koskivat Moskovan rauhassa 1940 Neuvostoliitolle luovutettujen alueiden palauttamista muun Suomen yhteyteen. Julistus annettiin 6. joulukuuta 1941. Palauttamislainsäädäntöön kuuluvat


title: Pleasantonin koulupiiri

text: Pleasantonin koulupiiri on julkinen koulupiiri, joka palvelee Pleasantonin asukkaita Alamedan piirikunnassa Kaliforniassa. Siihen kuuluu 9 peruskoulua (), 3 keskikoulua () sekä yhteensä neljä high schoolia. Koulupiiri perustettiin vuonna 1988.


title: IUE

text: IUE (the International Ultraviolet Explorer) oli tähtitieteellinen tutkimussatelliitti, joka tutki maailmankaikkeuden kohteita ultraviolettisäteilyn aallonpituuksilla. Satelliitin toteuttivat NASA, Euroopan avaruusjärjestö (ESA) sekä englantilainen SERC (Science and Engineering Research Council).


title: IUE

text: IUE laukaistiin avaruuteen 26. tammikuuta 1978 Yhdysvaltain Cape Canaveralin avaruuskeskuksesta Delta 2914-kantoraketilla. Sen kaavailtiin alun perin toimivan kolmen vuoden ajan, mutta sen toiminta päättyi vasta 18 vuoden jälkeen 30. syyskuuta 1996. Tällä hetkellä se kiertää maapalloa avaruusromuna.


title: IUE

text: IUE laukaistiin geosynkrooniselle radalle, jossa sen Maata lähin piste oli 25 669 km:n korkeudessa ja etäisin piste 45 887 km:n korkeudessa. Tuollaisella radalla sen kiertoaika maapallon ympäri oli 23,927 tuntia. Radan inklinaatio oli 28,63 astetta. Geosynkrooninen rata mahdollisti avaruuden reaaliaikaisen tutkimuksen, sillä satelliitti oli jatkuvasti maa-asemien horisontin yläpuolella.


title: IUE

text: Satelliitin mukana oli kaukoputki (objektiivin halkaisija 45 cm) ja kaksi Echelle-spektrografia, joiden avulla tarkkailtiin aallonpituusalueita 115–198 nm ja 180–320 nm. Lisäksi varustukseen kuului neljä kameraa, jotka tarkkailivat aallonpituusalueita 115–197 nm ja 175–330 nm.


title: IUE

text: IUE tutki kaikenlaisia avaruuden kohteita: tähtiä, galakseja, planeettoja ja komeettoja. IUE:n mittalaitteet voitiin lyhyellä varoitusajalla suunnata kohti uusia novia ja supernovia tai lähestyviä komeettoja. Merkittäviä tutkimuskohteita olivat mm.


title: Vihan hedelmät (elokuva)

text: Vihan hedelmät ("The Grapes of Wrath") on John Fordin ohjaama yhdysvaltalainen elokuva vuodelta 1940. Se on amerikkalaisen yhteiskunnallisen ja sosiaalisen realismin tunnetuin klassikkoelokuva. Elokuva perustuu John Steinbeckin romaaniin "Vihan hedelmät" (1939). Se on yksi harvoja Hollywood-elokuvia, jotka mainitaan paremmiksi kuin alkuperäisteos – jopa Steinbeck oli tätä mieltä.


title: Vihan hedelmät (elokuva)

text: Kuten muissakin Fordin lännenelokuvissa, "Vihan hedelmissä" on paljon runollisia hetkiä, mutta se antaa lamakaudesta tarkemman kuvan kuin muut klassisen kauden Hollywood-elokuvat. Sitä pidetään myös yhtenä Fordin parhaista elokuvista, ja hänelle myönnettiin siitä Oscar parhaasta ohjauksesta. Elokuvan toinen Oscar-palkinto meni Jane Darwellille parhaasta naissivuosasta. Elokuvan pääosaa näytteli Henry Fonda. Vaikka elokuva tehtiin studioiden ulkopuolella ja salanimen suojassa, se sai myönteisen vastaanoton.


title: Vihan hedelmät (elokuva)

text: "Vihan hedelmät" kertoo oklahomalaisesta vuokraviljelijäperheestä, joka lähtee 1930-luvun suuren lamakauden aikana paremman elämän toivossa Kaliforniaan.


title: Vihan hedelmät (elokuva)

text: "Vihan hedelmät" valittiin American Film Instituten sijalle 21. Vuonna 1989 se valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.


title: Vihan hedelmät (elokuva)

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Vihan hedelmät" oli mukana heistä kahdeksantoista listalla.


title: Vihan hedelmät (elokuva)

text: Voitetut Oscar-palkinnot:


title: Vihan hedelmät (elokuva)

text: Oscar-ehdokkuudet:


title: I’m Still Livin’

text: I'm Still Livin' on Z-Ron kymmenes studioalbumi, joka julkaistiin vuonna 2006. Slowed & Chopped ja Screwed & Chopped versiot ilmestyivät 27. marraskuuta 2006.


title: Viisitoista kesää

text: Viisitoista kesää on suomenkielinen, Juha ”Watt” Vainion sanoittama versio Smokie-yhtyeen tunnetuksi tekemästä kappaleesta ”Living Next Door to Alice”. Kappaleen on säveltänyt Mike Chapman, ja alkuperäisversion sanoitti Nicky Chinn.


title: Viisitoista kesää

text: Kari Tapio levytti kappaleen vuonna 1977. Siitä tuli hänen toinen hittinsä – ensimmäinen oli ollut Vexi Salmen sanoittama ”Laula kanssain”. Vainio ei sanoittaessaan tiennyt, kenellä kappale menisi levytettäväksi. Kun Kari Tapio kävi kiittämässä Vainiota hienosta sanoituksesta, Vainio naurahti, että olisi tehnyt sanoituksesta vieläkin paremman jos olisi tiennyt hänen levyttävän sen. Heistä tuli ystäviä. Kari Tapion versio julkaistiin samana vuonna singlenä ja albumilla "Kaipuu". Kappale on hänen tunnetuimpiaan.


title: Myrskyn jälkeen

text: Myrskyn jälkeen voi viitata seuraaviin asioihin:


title: Olen suomalainen

text: Olen suomalainen voi viitata seuraaviin asioihin:


title: Lasse Kekki

text: Lasse Kekki (s. 1964 Helsinki) oli Turun yliopistossa vaikuttanut kirjallisuuden- ja teatterintutkija, joka oli erikoistunut amerikkalaiseen nykyhomokirjallisuuteen ja -draamaan. Kekki kuului suomalaisen queer-tutkimuksen pioneereihin ja järjesti alan tutkijoita yhdistäneitä tutkimusseminaareja vuodesta 1998 lähtien. Kekki julkaisi alallaan laajasti. Toimessaan Turun yliopiston yleisen kirjallisuustieteen assistenttina hänet tunnettiin innostavana opettajana.


title: Lasse Kekki

text: Kekin väitöskirja "From Gay to Queer: Gay Male Identity in Selected Fiction by David Leavitt and in Tony Kushner’s Play Angels in America I–II" pyrki kontekstualisoimaan homoidentiteetin historiallisesti rakentuneena piirteenä länsimaisessa kirjallisuudessa. Tutkimus ilmestyi Peter Lang -kustantamon julkaisemana vuonna 2003. Kekin muihin keskeisiin julkaisuihin lukeutui yhdessä Kaisa Ilmosen kanssa toimitettu "Pervot pidot: homo-, lesbo- ja queer-näkökulmia kirjallisuudentutkimukseen " (Like 2004).


title: Lasse Kekki

text: Kekki katosi konferenssimatkalla Kairossa syksyllä 2006 pian "O tempora o queer: pervot ajat" -tutkimusseminaarin jälkeen. Kekin Suomen Akatemian postdoc-tutkijana valmistelema tutkimus "Pervo parrasvaloissa: Queer-draamaa Teksasista Kokkolaan" (Eetos) ilmestyi Pia Livia Hekanahon ja Jarmo Haapasen toimittamana vuonna 2010.


title: King of tha Ghetto: Power

text: King of tha Ghetto: Power on Z-Ron yhdestoista studioalbumi, joka julkaistiin vuonna 2007. Albumi myi ensimmäisellä viikolla 5,000 kopiota. Albumi oli myyty vuoteen 2008 mennessä 20,000 kopiota. Screwed & Chopped versio ilmestyi 28. toukokuuta 2008.


title: Jan-Mikael Järvinen

text: Jan-Mikael Järvinen (s. 26. helmikuuta 1988 Pirkkala) on suomalainen jääkiekkoilija, joka pelaa SM-liigajoukkue Tapparassa. Pienikokoinen Järvinen on pelipaikaltaan keskushyökkääjä, mutta hän osaa pelata myös laidassa.


title: Jan-Mikael Järvinen

text: Järvinen on Tampereen Ilveksen kasvatti. Hän voitti vuonna 2006 B-nuorten mestaruuden. Järvinen nostettiin joukkueen liigarinkiin kaudeksi 2006–2007, jolloin hän pelasi kolme SM-liigaottelua. Järvinen pelasi ensimmäisen SM-liigaottelunsa 5. lokakuuta 2006 Rauman Lukkoa vastaan. Hän pelasi kuitenkin suurimman osan kaudestaan vielä Ilveksen A-nuorissa, joiden paras pistemies hän oli tehoilla 15+27=42. Järvinen jakoi A-nuorten SM-liigan pistepörssin kahdeksannen sijan Ässien Mika Niemen kanssa.


title: Jan-Mikael Järvinen

text: Huhtikuussa 2007 Järvinen teki kolmivuotisen sopimuksen Hämeenlinnan Pallokerhon kanssa, jonne hän siirtyi pitkän tähtäimen hankintana. Järvinen pelasi ensimmäisellä sopimuskaudellaan kolme SM-liigaottelua. Kauden 2008–2009 hän pelasi muutamia A-nuorissa vietettyjä otteluita lukuun ottamatta kokonaan lainalla Mestiksessä. Järvinen pelasi yhden ottelun Lempäälän Kisassa ja loput 32 ottelua Savonlinnan Pallokerhossa. Myös kausi 2009–2010 kului lähes kokonaan Savonlinnassa. Lainasopimus pidennettiin loppukautiseksi lokakuussa 2009. Järvinen pelasi myös yhden SM-liigaottelun HPK:ssa.


title: Jan-Mikael Järvinen

text: Kesäkuussa 2010 Järvinen teki vuoden mittaisen jatkosopimuksen SaPKon kanssa. Joukkueen varakapteenina toiminut Järvinen teki kaudella 2010–2011 48 runkosarjaottelussa tehot 20+34=54, joilla hän voitti koko Mestiksen piste- ja syöttöpörssin ja palkittiin Jouni Rinne -palkinnolla. Maalipörssissä Järvinen sijoittui kolmanneksi. Hänet palkittiin myös kauden parhaana pelaajana Kultaisella kiekolla, parhaana hyökkääjänä Mika Helkearo -palkinnolla, herrasmiespelaajana Waltteri Immonen -palkinnolla sekä valittiin Mestiksen ensimmäiseen tähdistökentälliseen. Järvinen onnistui tekemään kauden aikana myös ilmaveivimaalin 15. tammikuuta 2011 pelatussa vierasottelussa D Teamia vastaan.


title: Jan-Mikael Järvinen

text: Maaliskuussa 2011 Järvinen teki 1+1-vuotisen sopimuksen Tapparan kanssa. Hänen varsinainen SM-liigan tulokaskautensa 2011–2012 toi Järviselle 39 runkosarjaottelussa tehot 4+6=10. Hän teki liigauransa avausmaalin 9. joulukuuta 2011 Porin Ässiä vastaan. Hän teki ylivoimalla Tapparan 3–1-voittoon päättyneen ottelun voittomaalin. Järvinen palkittiin ottelun "Ilta-Sanomien" kahden tähden tähtipelaajana. Hän pelasi kauden aikana myös yhteensä yhdeksän Mestis-ottelun verran lainalla LeKissä ja KooKoossa. Helmikuussa 2012 Järvinen teki 1+1-vuotisen jatkosopimuksen Tapparan kanssa.


title: Jan-Mikael Järvinen

text: Elokuussa 2012 Järvinen loukkasi kätensä European Trophy -ottelussa SC Berniä vastaan. Hän joutui veneluun murtuman vuoksi useaksi kuukaudeksi sivuun. Järvisen sovittiin siirtyvän jo kauden 2012–2013 kynnyksellä lainalle LeKiin, jossa hän kuntouduttuaan teki 12 ottelussa hienot tehot 4+12=16. Järvinen palasi SM-liigaan tammikuussa 2013. Hän pelasi runkosarjan aikana Tapparassa vain kahdeksan ottelua, mutta nousi pudotuspeleissä loukkaantumisten myötä aina ykkösketjuun saakka ja sai vastuuta myös ylivoimalla. Järvinen voitti kauden päätteeksi SM-hopeaa. Huhtikuussa 2013 hän teki vuoden mittaisen jatkosopimuksen Tapparan kanssa. Saman vuoden lokakuussa sitä jatkettiin kolmella vuodella.


title: Jan-Mikael Järvinen

text: Kaudella 2013–2014 Järvinen nosti pelaajaprofiiliaan ja teki SM-liigan yhden kauden piste-ennätyksensä tehoilla 8+30=38. Hän johti ns. "Särkänniemi-ketjua", jossa Järvisen laidoilla pelasi SM-liigan maalipörssinkin voittanut Olli Palola sekä Pekka Jormakka. Hän voitti kauden päätteeksi SM-hopeaa. Kaudella 2014–2015 Järvinen nousi Tapparan varakapteeniksi. Hän oli Mestarien liigassa joukkueen paras syöttäjä kuudella syöttöpisteellään. Järvinen voitti kauden päätteeksi jo kolmannen peräkkäisen SM-hopeansa. Kaudella 2015–2016 hän oli Tapparan kolmanneksi paras pistemies tehoilla 11+25=36. Mestarien liigassa Järvinen oli joukkueen paras pistemies ja syöttäjä tehoilla 2+5=7. Hän voitti kauden päätteeksi Suomenmestaruuden. Joulukuussa 2016 Järvinen teki kaksivuotisen jatkosopimuksen Tapparan kanssa.


title: Jan-Mikael Järvinen

text: Järvinen jakoi kaudella 2016–2017 Tapparan sisäisen tehotilaston voiton Alexander Bonsaksenin kanssa lukemalla +23. Hän voitti kauden päätteeksi Suomenmestaruuden. Kaudella 2017–2018, 20. lokakuuta 2017 Järvinen teki liigauransa ensimmäisen kypärätempun paikallisottelussa kasvattajaseuraansa Tampereen Ilvestä vastaan. Tappara voitti ottelun murskalukemin 8–1. Hänen ensimmäinen maalinsa syntyi ylivoimalla. Jari Grönstrand valitsi Järvisen ottelun Alumnien tähtien ykköstähdeksi. Hän oli pudotuspeleissä seitsemällä syöttöpisteellään Tapparan paras syöttäjä Kristian Kuuselan ja Jukka Peltolan kanssa. Järvinen voitti kauden päätteeksi SM-hopeaa.


title: Jan-Mikael Järvinen

text: Järvinen oli voittamassa alle 18-vuotiaiden MM-hopeaa vuonna 2006, jolloin hän voitti Suomen sisäisen syöttöpörssin ja jakoi sisäisen pistepörssin voiton Jan-Mikael Juutilaisen kanssa tehoilla 1+4=5. Yhteensä Järvinen on pelannut yhdeksän nuorten ja 23 poikien maaottelua.


title: Jan-Mikael Järvinen

text: Järvinen on toisen polven liigakiekkoilija, sillä isänsä Kari Järvinen pelasi SM-liigaa Ilveksessä yli 200 ottelun verran. Kari valmensi Jan-Mikael Järvistä Ilveksen A-nuorten apuvalmentajana kaudella 2006–2007.


title: Bruno Maximus

text: Bruno Maximus (s. 1970) on suomalainen taidemaalari. Hän kutsuu maalaustyyliään nimellä ”hypnorealismi”. Maximus on pitänyt lukuisia näyttelyjä Suomessa ja ulkomailla sekä asunut ja työskennellyt Australiassa, Brasiliassa, Englannissa ja Unkarissa.


title: Bruno Maximus

text: Maximus tunnetaan myös Kingston Wall -yhtyeelle tekemästä "Tri-Logy"-levyn kansimaalauksestaan.


title: Peter Kreeft

text: Peter Kreeft (s. 1937) on katolinen yhdysvaltalainen teologi, kristillinen kirjailija ja Boston Collegen ja The King's Collegen (New York) filosofian professori. Hän on kirjoittanut lukuisia katolista kristinoppia puolustavia kirjoja. Aikaisemmin hän oli kalvinisti, mutta collegessa opiskellessaan hän muuttui katolilaiseksi. Hän on yhdessä Ronald K. Catellin kanssa laatinut "kymmenen perustetta jumalan olemassaolon puolesta". Kreeft on Sokrateen pitkäaikainen ihailija ja on kirjoittanut kirjoja, joissa Sokrates keskustelee nykyajan ihmisten kanssa. Kirjassa Sokrates ja Jeesus Sokrates herää henkiin Pidä se -yliopistossa Yhdysvalloissa, kiinnittää huomiota siihen, että Flanagan, joka tapasi hänet, manaa vain yhden jumalan kautta. Sokrates kertoo, että hänen aikanaan vain harvat tiesivät sen salaisuuden, että jumalia on vain yksi. Hän väittelee uskonkysymyksistä yliopiston opettajien ja opiskelijoiden kanssa ja kääntyy lopulta kristityksi. Hän huomaa puhuvansa englantia, vaikkei hän ole sitä koskaan opiskellut.


title: Kaipuu

text: Kaipuu voi tarkoittaa seuraavaa:


title: Juhlaparaati

text: Juhlaparaati voi viitata seuraaviin asioihin:


title: 1. FC Lok Stendal

text: 1. FC Lok Stendal on saksalainen jalkapalloseura Stendalista.


title: 1. FC Lok Stendal

text:
Vuonna 1945 FC Viktoria Stendal aloitti toimintansa uudelleen nimellä SG Stendal-Nord. Syyskuussa 1948 seuran nimeksi vaihdettiin SG Blau-Weiß, ja marraskuussa seura vaihtoi nimensä uudelleen SG Eintrachtiksi. Syksyllä 1949 seura vaihtoi nimeään jälleen seurafuusioiden myötä BSG Eintracht Hans Wendleriksi. Tällä nimellä seura myös osallistui ensimmäistä kertaa DDR-Oberligaan. Ensimmäisellä Oberliga-kaudella seura sijoittui kymmenenneksi ja vältti putoamisen. Kauden jälkeen seuran nimeksi vaihdettiin BSG Lokomotive Stendal, jolla se pelasi lopun Itä-Saksa ajan. Lokomotive Stendal putosi pääsarjasta vuonna 1954, mutta nousi heti yhden kauden jälkeen takaisin. Seura putosi takaisin DDR-Ligaan vuonna 1958, mutta tällöinkin vain yhden kauden ajaksi. Vuonna 1963 seura onnistui vakiinnuttamaan paikkansa pääsarjassa pidemmäksi aikaa ennen putoamistaan DDR-Ligaan vuonna 1968. Vuodet 1968–1977 Lokomotive Stendal pelasi toisella sarjatasolla, jonka jälkeen se putosi Magdeburgin Bezirksligaan. Yhden pelikauden jälkeen seura nousi takaisin toiselle pääsarjatasolle, mutta putosi vuonna 1983 takaisin kolmannelle sarjatasolle.
Uudestaan Lokomotive Stendal nähtiin DDR-Ligassa vuosina 1987–1989. Viimeisellä DDR-Liga-kaudellaan seura sijoittui sarjan viimeiseksi ja siirtyi pelaamaan takaisin kolmannelle sarjatasolle. Wenden myötä valtion maksama tuki loppui ja samalla seurojen perustaminen tehtiin mahdolliseksi, joten seuran jalkapallojaosto päätti perustaa seuran nimeltä FSV Lok Altmark Stendal. Saksojen yhdistymisen jälkeen seura pelasi kolmannella sarjatasolla Oberliga Nordostissa ja Regionalliga Nordissa, mutta putosi vuonna 2000 talousongelmien ja pelillisten ongelmien takia. Vuonna 2002 seuran nimeksi vaihdettiin seurafuusioiden myötä 1. FC Lok Stendal. Vuotta myöhemmin seuran ilmoitti itsensä maksukyvyttömäksi. Vuonna 2006 seura ilmoittautui uudestaan maksukyvyttömäksi, mutta onnistui selvittämään maksutilanteensa.


title: Uutispommi

text: Uutispommi voi tarkoittaa ainakin seuraavia:


title: Painovirhe

text: Painovirhe voi tarkoittaa ainakin seuraavia asioita


title: Läpimurto: Suomi Valtaistuimen Edessä 2

text: Läpimurto: Suomi Valtaistuimen Edessä 2 on suomalaisen contemporary Christian Music-yhtye Suomi Valtaistuimen Edessäin toinen studioalbumi. Albumi julkaistiin 2. heinäkuuta 2014 Missiokustannusin kautta. Levy on kumppanuus Brasilian bändi Diante do Trono, bändi jonka johtaja on Ana Paula.


title: Läpimurto: Suomi Valtaistuimen Edessä 2

text: CD koostuu kymmenestä Ana Paulan laulusta, kahdesta Gateway seurakunnan laulusta ja yhdestä Matt Gilmanin laulusta. Levy on suomenkielinen ja solisteina on Ana Paulan lisäksi suomalaisia ylistyksenjohtajia.


title: Läpimurto: Suomi Valtaistuimen Edessä 2

text: Vapautuminen albumin tapahtui kierros Brasilian bändi Euroopassa. Tapahtumassa nähtiin kuoron noin 100 ihmistä, joka lauloi edessä Suomen eduskunnan. Kierroksen aikana, bändi meni läpi Tampereen ja Helsingin vapauttaen hänen uusi albumi tallennettu Suomi.


title: Läpimurto: Suomi Valtaistuimen Edessä 2

text: Työ graafisen suunnittelun tällä kertaa tuotti Hannes Honkanen Photography. Jouni Rönkä vastasi video käynnistää tapahtuman.


title: Ferro

text: Ferro voi tarkoittaa seuraavia:


title: 128 Nemesis

text: 128 Nemesis on päävyöhykkeellä Marsin ja Jupiterin välissä Aurinkoa kiertävä pikkuplaneetta eli päävyöhykkeen asteroidi. Sen löysi J. C. Watson vuonna 1872. Nemesiksen vuorokausi on melko pitkä, sillä pikkuplaneetta pyörähtää akselinsa ympäri noin 39 tunnissa, mikä on noin 1,6 Maan vuorokautta. Toinen samaa kokoluokkaa oleva päävyöhykkeen asteroidi nimeltä Hebe pyörähtää ympäri vain noin 7,3 tunnissa. Nemesis kuuluu Nemesis-ryhmään, joka on nimetty sen mukaan. Asteroidi on nimetty kreikkalaisen mytologian Nemesis-jumalattaren mukaan. Tätä pikkuplaneettaa ei tule sekoittaa Auringon hypoteettiseen kumppanitähteen.


title: Heatmiser

text: Heatmiser oli vuosina 1991-1996 toiminut yhdysvaltalainen indierock-yhtye. Yhtyeen perustivat Hampshiren yliopistossa tutustuneet Elliott Smith ja Neil Gust. Heatmiser julkaisi uransa aikana kolme albumia, kaksi EP:tä ja kolme singleä.


title: Heatmiser

text: Opiskeluaikoinaan Elliott Smith ja Neil Gust esiintyivät yhdessä klubeilla esittäen omien sävellystensä lisäksi Ringo Starrin ja Elvis Costellon kappaleita. Valmistuttuaan Hampshiren yliopistosta, he muuttivat Portlandiin, Oregonin osavaltioon, ja yhtyeeseen liittyivät Gustin vanha bändikaveri, rumpali Tony Lash ja basisti Brandt Peterson. Smith ja Gust molemmat sekä soittivat kitaraa että lauloivat.


title: Heatmiser

text: Heatmiser soitti ensimmäisen keikkansa ystävänpäivänä 1992. Yhtyeen ensimmäisen albumin "Dead Air" julkaisi Frontier Records -levy-yhtiö seuraavana vuonna. Myöhemmin suuremman yleisön tietoisuuteen sooloartistina noussut Smith on kuvaillut laulusuoritustaan albumilla noloksi.


title: Heatmiser

text: Vuonna 1994 Heatmiser julkaisi EP:n nimeltään Yellow no. 5, ja toisen pitkäsoittonsa, Cop and Speeder. Julkaisujen jälkeen basisti Brandt Peterson päätti jättää yhtyeen, ja tilalle otettiin nykyään Quasi -yhtyeessä vaikuttava Sam Coomes. Samoihin aikoihin Elliott Smith julkaisi myös ensimmäisen sooloalbuminsa, Roman Candle. Sen, ja seuraavana vuonna julkaistun Elliott Smith -nimisen sooloalbumin menestys loi jännitteitä Yhtyeeseen, etenkin kappaleiden kirjoittamisesta vastaavien Smithin ja Neil Gustin, välille. Smith on sanonut tunteneensa itsensä viimeisinä Heatmiser-aikoinaan ”näyttelijäksi, näyttelemässä roolia josta en edes pidä”.


title: Heatmiser

text: Heatmiser julkaisi vielä vuonna 1996 Mic City Sons -nimisen albumin, jonka nauhoittamisen jälkeen rumpali Tony Lash jätti yhtyeen. Hänen paikkansa otti hetkellisesti The Decemberists-yhtyeestä myöhemmin tunnettu John Moen.


title: Heatmiser

text: Heatmiserin jälkeen Elliott Smith julkaisi useita kriitikoiden ylistämiä soololevyjä, ennen kuolemaansa 21. lokakuuta 2003. Neil Gust perusti bändin nimeltä No. 2 ja Sam Coomes keskittyi Quasi-yhtyeeseensä.


title: Rööperiin (albumi)

text: 20 suosikkia – Rööperiin on suomalaisen laulaja Pepe Willbergin kokoelma-albumi vuodelta 1996. Levy on osa "20 suosikkia" -kokoelmasarjaa.


title: Rööperiin (albumi)

text: Albumin kappaleet on masteroinut Pauli Saastamoinen.


title: Rööperiin

text: Rööperiin on suomenkielinen versio The Beatlesin nostalgiahenkisestä Penny Lane -kappaleesta, jonka Paul McCartney kirjoitti (merkitty Lennon/McCartney) ja jonka The Beatles julkaisi albumilla "Magical Mystery Tour" vuonna 1967. Suomenkielisen version sanoitti Juha ”Watt” Vainio. Kappaleen sanoitus on Vainion tunnetuimpia.


title: Rööperiin

text: Kappaleen levytti ensimmäisenä Pepe Willbergin johtama Jormas. Heidän levytyksensä julkaistiin singlenä vuonna 1967, ja sen b-puolella on ”Kuin yö”. Kappaleen sanoitukset kertovat Helsingin Punavuoresta eli ”Rööperistä”, mutta Vainio kertoi sanoitusta tehdessään ajatelleensa kotikaupunkiaan Kotkaa. Jostain syystä levy-yhtiö ei saanut Penny Laneen käännösoikeuksia, joten Vainio ei saanut tekijänoikeustuloista penniäkään, vaikka kappale soi runsaasti.


title: Leprechaun

text: Leprechaun (engl. lausunta /'leprəkɔːn/, suomeksi myös leprekauni, leprekaani tai leprekooni, nykyiiriksi "leipreachán" tai joskus "lioprachán") on tontun tapainen taruolento irlantilaisessa mytologiassa. Leprechaunit esiintyvät taruissa yleensä vanhan miehen hahmossa ja käyttävät vaatteenaan punaista tai vihreää takkia, housuja ja samanväristä hattua. Leprechaunit on usein mielletty pienen lapsen kokoisiksi. Ne tekevät kenkiä ja kätkevät kolikoita sateenkaaren päässä olevaan aarrearkkuun. Jos ihminen sattuu saamaan leprekaunin kiinni, on leprekaunilla tapana "ostaa" itsensä vapaaksi toteuttamalla kolme ihmisen esittämää toivomusta.


title: Leprechaun

text: Sanan arvellaan olevan lähtöisin keski-iirin sanasta "luchrupán", vuorostaan lähtöisin muinaisiirin sanasta "luchorpán", jossa uhdistyvät sanat "lú" (pieni) ja "corp" (ruumis, vartalo). "Corp" on varhainen lainasana latinasta, "-án" on diminutiivipääte. Vaihtoehtoinen kirjoitusasu "leithbrágan" on lähtöisin kansankielestä, sanoista "leith" (puoli) ja "bróg" (kenkä), viitaten tyypilliseen kuvaukseen leprekaunista käsittelemässä paritonta kenkää.


title: Lūžņa

text: Lūžņa (liiviksi "Lūžkilā") on kylä Latvian Liivinrannan kulttuurihistorian suojelualueella, Itämeren rannalla Ventspilsin kunnan pohjoisosissa (Ventspils novads, 2009 kuntajako). Kylän läpi menee puro (Lūžupe), joka jakaa kylän "Mazlūžņās" ja "Dižlūžņās" nimisiin osiin. Vuonna 1937 kylässä oli 36 taloa. Neuvostoliiton miehitettyä Latvian kylän lähelle rakennettiin sotilastukikohta, ja asukkaat joutuivat muuttamaan muualle. Nykyisin kylässä on vain muutama asukas.


title: Lūžņa

text: Lūžņa sijaitsee . Kylästä on noin 35 kilometriä Ventspilsiin.


title: Marko Putkonen

text: Marko Putkonen (s. 18. lokakuuta 1947 Helsinki) on suomalainen oopperalaulaja, äänialaltaan basso.


title: Marko Putkonen

text: Putkonen tuli tunnetuksi romanimusiikkiin erikoistuneen Hortto Kaalon laulajana. Hän on vuonna 1969 perustetun yhtyeen perustajajäsen. 1980-luvulla hän aloitti uransa oopperalaulajana. Hän on opiskellut laulua Sibelius-Akatemian oopperakoulutuksessa (1982–1984), Zürichin oopperan oopperastudiossa (1984–1985) ja Zürichin musiikkikorkeakoulussa (1985–1986) sekä ollut kiinnitettynä Zürichin oopperaan (1985–1986) ja Suomen Kansallisoopperan solistikuntaan (1986–2002).


title: Marko Putkonen

text: Putkonen on koonnut nuottikirjan "Kauneimmat kaaleenlaulut", joka julkaistiin vuonna 2004. Myös samanniminen musiikkialbumi julkaistiin.


title: Marko Putkonen

text: Vuonna 1984 Putkonen esitti Simana Arhippainia Kalle Holmbergin ohjaamassa "Punainen viiva" -oopperan televisioversiossa. Vuonna 1989 hän ääninäytteli Gaattoria animaatioelokuvan "Kaikenkarvainen Charlie" suomenkielisessä versiossa.


title: Marko Putkonen

text: Putkosen puoliso on toimittaja ja teatteriohjaaja Tuovi Putkonen. Heillä on kolme lasta, poika Janus ja tyttäret Esma ja Krista.


title: Kari Aronpuro

text: Kari Kalervo Aronpuro (s. 30. kesäkuuta 1940 Tampere) on palkittu suomalainen runoilija. Hän työskenteli kirjastoalalla yli 40 vuotta.


title: Kari Aronpuro

text: Aronpuro kirjoitti ylioppilaaksi 1961 ja suoritti kirjastotutkinnon 1964. Hän oli kirjastonhoitajana Tampereen yliopiston kurssikirjastossa vuosina 1964–1971, Rääkkylän kunnankirjastossa 1972, Kemin Syväkankaan kirjastossa 1972–1981 ja Tampereen Lamminpään kirjastossa 1981–2003.


title: Kari Aronpuro

text: Vuonna 1964 ilmestyi Aronpuron esikoisteos, runokokoelma "Peltiset enkelit". Hän sai teoksesta J. H. Erkon palkinnon. Seuraavana vuonna ilmestyi kollaasiromaani "Aperitiff – avoin kaupunki". Vuonna 2014 tuli kuluneeksi 50 vuotta esikoiskokoelman julkaisemisesta ja ntamo-kustantamo otti siitä juhlavuoden kunniaksi näköspainoksen. Samana vuonna ilmestyivät myös Aronpuron 22. kokoelma "pelkkää barnumia" ja esseekokoelma "Pyydettyä". Aronpuro juhlisti 50-vuotista uraansa myös pitämällä "Pyöreitä – Half-Centennial kapaa ja kollaasia" -näyttelyn Tampereen pääkirjastossa Metsossa alteregonsa Banks L Steppburnin kanssa.


title: Kari Aronpuro

text: Vuonna 2004 Aronpurolle myönnettiin valtion taiteilijaeläke.


title: Saunags

text: Saunags (liiviksi "Sǟnag") on kylä Latvian Liivinrannan kulttuurihistorian suojelualueella. Kylä mainitaan historiallisissa lähteissä ensimmäisen kerran vuonna 1310. 1930-luvulla kylässä asui vielä 49 liivin kieltä osannutta ja 11 käytti sitä kotikielenään. Vuonna 1936 kylän koulu siirettiin Vaideen. Nykyisin kylässä asuu ympäri vuoden vain muutama asukkaita, mutta kesäisin ihmisiä on enemmän.


title: Suomalaisia kirjailijoita

text: Suomalaisia kirjailijoita on vuonna 2004 painettu kirja, joka esittelee aakkosjärjestyksessä suomalaisia kirjailijoita. Sen ovat toimittaneet Juhani Korhonen ja Risto Rantala. Se kuuluu Mitä missä milloin kansalaisen tietokirjat -sarjaan. Se perustuu vuonna 1994 julkaistuun kirjaan Suomalaisia kirjailijoita 1500-luvulta nykypäiviin.


title: Hyvä pahaa rock’n’roll

text: Hyvä pahaa rock’n’roll on suomalaisen Raine Salon debyyttialbumi. Se julkaistiin vuonna 1982 ja uudelleenjulkaistiin vuonna 2010. Vuonna 1987 Sata lasta levytti versionsa levyn nimikappaleesta.


title: Hyvä pahaa rock’n’roll

text: Sävellykset Raine Salo, paitsi missä toisin mainitaan; sanoitukset Raine Salo; sovitukset Holmgren, Heldan ja Salo.


title: Katson autiota hiekkarantaa

text: Katson autiota hiekkarantaa on Veikko Samulin säveltämä, Juha ”Watt” Vainion sanoittama ja Katri Helenan esittämä kappale. Katri Helena levytti kappaleen vuonna 1979, ja samana vuonna se julkaistiin singlenä, jonka b-puolella oli ”Lapsuuskesät”. Samana vuonna se julkaistiin myös Katri Helenan 14:nnellä albumilla "Katson sineen taivaan".


title: Katson autiota hiekkarantaa

text: ”Katson autiota hiekkarantaa” on Katri Helenan tunnetuimpia kappaleita, ja se on usealla hänen kokoelma-albumillaan. Laulun teemana on kaipuu rakkauteen ja kesän lämpöön.


title: Katson autiota hiekkarantaa

text: Juha Vainio oli kirjoittanut lauluun myös kolmannen säkeistön, joka jätettiin levytetystä sovituksesta pois. "Hitin kaava" -radio-ohjelmassa Olli Heikkinen kertoo, kuinka Veikko Samulin mielestä säkeistö ei sopinut lauluun ja Katri-Helena ei myöskään halunnut laulaa sitä. Se oli ilmeisesti liian vihjaileva ja siinä kerrottiin tiettävästi melko suoraan, mitä hiekkarannalla lopulta konkreettisesti tapahtui.


title: Canal Grande (kirja)

text: Canal Grande on suomalaisen kirjailija Hannu Raittilan vuonna 2001 julkaistu romaani. Kirja kertoo Venetsiaan saapuvasta suomalaisesta ryhmästä, joka pyrkii pelastamaan kaupungin vajoamiselta .


title: Canal Grande (kirja)

text: Kirja oli ilmestyessään arvostelumenestys, ja Raittilalle myönnettiin teoksesta Finlandia-palkinto vuonna 2001. Romaani on käännetty saksaksi.


title: Parakonsistentti logiikka

text: Parakonsistentti logiikka on logiikan alue, joka tutkii parakonsistentteja eli "epäjohdonmukaisuutta suvaitsevia" loogisia järjestelmiä. Klassisessa logiikassa ristiriidasta seuraa mitä tahansa (ex contradictione sequitur quodlibet). Parakonsistentissa logiikassa ei kuitenkaan hyväksytä tätä periaatetta, vaan siinä pyritään muodostamaan epäjohdonmukaisia, mutta silti ei-triviaaleja loogisia järjestelmiä.


title: Parakonsistentti logiikka

text: Parakonsistentteja logiikoita voidaan käyttää formalisoimaan päättelyä, joka käyttää informaatiota, joka on keskenään ristiriitaista. Parakonsistentit loogikat eivät ole klassisen logiikan laajennus, vaan päinvastoin ne ovat aleettisesti konservatiivisempi lähestymistapa logiikkaan. Kuitenkin parakonsistentin logiikan pohjalta on mahdollista argumentoida esimerkiksi ”tosien ristiriitojen” ("dialetheia") puolesta.


title: Pyrometallurgia

text: Pyrometallurgia tarkoittaa metallien valmistusta korkeiden lämpötilojen avulla. Sana on johdettu kreikan kielen sanasta "pyros", joka tarkoittaa tulta tai kuumuutta.


title: Pyrometallurgia

text: Pyrometallurgiaa käytetään mm. alkuainemetallien valmistukseen. Kun mineraali on erotettu hylkykivestä, alkuainemetalli täytyy saada erotettua mineraalista. Pyrometallurgiassa tähän käytetään lämpöä. Erilaisilla lämpöoloilla on erilaiset vaikutukset mineraaliin.


title: Pyrometallurgia

text: Kalsinointi on malmin kuumennusta, jossa tavoitteena on hajottaa se ja erottaa pois helposti haihtuva tuote. Esimerkiksi kun karbonaattimineraaleja kuumennetaan, hiilidioksidi (CO) haihtuu, kuten seuraavissa esimerkeissä:


title: Pyrometallurgia

text: tai


title: Pyrometallurgia

text: Monet mineraalit esiintyvät hydratoituneessa muodossa (eli sisältävät vettä). Kalsinaatiolla voidaan poistaa myös vettä, kuten seuraavassa reaktiossa:


title: Pyrometallurgia

text: Pasuttaminen on kuumennusta, joka aiheuttaa kemiallisen reaktion uunin ilman ja mineraalin välillä. Pasuttaminen on erityisen tärkeää prosessoitaessa sulfidimalmeja. Malmit kuumennetaan hapen läsnä ollessa, jolloin metallisulfidi muuttuu oksidiksi, ja vapautuu rikkidioksidia (SO). Esimerkiksi lyijy(II)oksidin (PbO) pasuttamisessa tapahtuu seuraava reaktio:


title: Pyrometallurgia

text: Joissakin tapauksissa, etenkin vähemmän aktiivisten metallien kyseessä ollessa, sulfidin pasuttaminen synnyttää puhtaan metallin. Esimerkkinä elohopea (Hg):


title: Pyrometallurgia

text: Kun pasuttaminen tuottaa nestemäisen tuotteen, sitä kutsutaan sulattamiseksi (engl. "smelting"). Esimerkiksi sinkkioksidin (ZnO) sulattaminen:


title: Pyrometallurgia

text: Kaasumainen hiilimonoksidi (CO) erottuu nestemäisestä sinkistä (Zn), jolloin metallin voi kerätä jatkokäsittelyä varten. Joissakin tapauksissa seokseen on lisättävä juoksute, ns. fluksi (engl. "flux"), joka reagoi hylkykiven kanssa muodostaen aineen, jonka sulamispiste on alhainen. Esimerkiksi piioksidit saadaan liuotettua reaktiossa kalsiumkarbonaatin (CaCO) kanssa:


title: Pyrometallurgia

text: Nestemäinen jäteliuos, joka syntyy flussin ja hylkykiven reagoidessa on yleensä silikaattimateriaali, jota kutsutaan kuonaksi (engl. "slag"). Nestemäisellä metallilla ja kuonalla on eri tiheydet, ja siten ne voidaan erotella. Säiliössä on eri korkeuksilla reiät, jolloin tiheämpi neste valuu pois alemmista, ja tiheydeltään pienempi neste ylemmistä hanarei'istä.


title: Pyrometallurgia

text: Kun pyrometallurgiaa verrataan hydrometallurgiaan, siinä on seuraavia etuja: Rikkaat malmit on usein taloudellisempaa käsitellä pyrometallurgisesti kuin hydrometallurgisesti. Jos malmit ovat kompleksisia, niitä on yleensä helpompaa jalostaa pyrometallurgisesti. Vaikka syntyvät kuonamäärät ovat suuria, kuonia voi yleensä hyödyntää paremmin kuin hydrometallurgiassa syntyviä jätevesiä ja lietteitä, mikä on ympäristön kannalta etu.


title: Pyrometallurgia

text: Hydrometallurgiaan verrattuna pyrometallurgialla on myös heikkoutensa: Pyrometallurgia vaatii yleensä suuremmat investoinnit. Se kuluttaa enemmän energiaa, joten varsinkaan köyhiä malmeja ei yleensä ole taloudellista käsitellä pyromatallurgisesti. Materiaalien käsittely on monesti vaikeampaa. Tuotteet eivät yleensä ole niin puhtaita kuin hydrometallurgisesti valmistetut. Sulfidimalmeja pyrometallurgisesti käsiteltäessä rikkidioksidipäästöt ovat ympäristöongelma.


title: Willow Weep for Me

text: ”Willow Weep for Me” on Ann Ronellin säveltämä ja sanoittama musiikkikappale vuodelta 1932.


title: Willow Weep for Me

text: Ronell, joka tunnettiin kappaleen säveltämisen aikaan syntymänimellään Ann Rosenblatt, esitteli kirjoittamansa kappaleen Irving Berlinille ja tämän yhteistyökumppanille Saul Bornsteinille vuonna 1932. Bornstein ei pitänyt kappaleen tempovaihteluista eikä siitä, että Ronell oli omistanut sävellyksen George Gershwinille. Tin Pan Alleyn musiikkityöläisillä oli omat kirjoittamattomat sääntönsä, eikä kappaleen omistamista kilpailijalle katsottu hyvällä. Lisäksi kappaleen kaupallista vetoa lievensi sävellyksen rytminen monimutkaisuus; pianistin vasen ja oikea käsi soittavat kappaleessa eri tahtilajissa.


title: Willow Weep for Me

text: Rosenblattin vastahakoisuudesta huolimatta Berlin kuitenkin ihastui kappaleeseen heti ja alkoi soitattaa sitä radiossa. Laulaja Muzzy Marcellino äänitti ensimmäisen version Ted Fio Riton orkesterin kanssa lokakuussa 1932, ja saman vuoden joulukuussa singlelistalle nousi Paul Whitemanin orkesterin nauhoitus, joka ylsi lopulta listan toiselle sijalle.


title: Willow Weep for Me

text: ”Willow Weep for Men” suosio auttoi Ronellia saamaan sanoittajan paikan Disneyn piirroselokuvaan "Kolme pientä porsasta", johon hän sanoitti kappaleen ”Who’s Afraid of the Big Bad Wolf?” (suom. ”Pahaa sutta ken pelkäisi”).


title: Willow Weep for Me

text: Kappaleesta on tullut suosittu jazzstandardi. Count Basie perusti vuoden 1939 sävellyksensä ”Taxi War Dance” kappaleen sointuihin. Art Tatum äänitti vuonna 1949 tunnetun soolopianosovituksen kappaleesta. Louis Armstrong äänitti lauletun version vuonna 1957 Oscar Petersonin yhtyeen säestämänä. Myös muun muassa Sarah Vaughan, Dexter Gordon ja Modern Jazz Quartet ovat levyttäneet kappaleen.


title: Nelitaajuuspuhelin

text: Nelitaajuuspuhelin on matkapuhelin, joka kykenee toimimaan kaksilla taajuusalueilla kahdella eri matkapuhelinalueella esimerkiksi siten, että siinä toimivat sekä eurooppalaiset GSM 900- ja DCS 1800 että yhdysvaltalaiset GSM 800 ja GSM 1900. Se toimii Aasiassa, Euroopassa, Afrikassa ja Amerikassa. Jos puhelin toimii näiden lisäksi vielä UMTS (3G) 2100 MHz -taajuudella, on kyseessä viisitaajuuspuhelin. Kolmitaajuusmatkapuhelinten puute oli se, että ne eivät toisella matkapuhelinalueella kyenneet käyttämään molempia toisen alueen taajuuksia.


title: Nelitaajuuspuhelin

text: Yksi ensimmäisistä nelitaajuusmatkapuhelimista oli Nokian simpukkamallinen matkapuhelin Nokia 6125, jossa oli sekä molemmat eurooppalaiset että yhdysvaltalaiset GSM-taajuudet.


title: Elokuvateoria

text: Elokuvateoria tutkii elokuvaa ja pyrkii selittämään sitä taiteena ja ymmärtämään elokuvan suhdetta todellisuuteen, muihin taiteisiin, yksittäiseen katsojaan ja yhteiskuntaan.


title: Elokuvateoria

text: Elokuvateorian pohja on 1900-luvun alun elokuvakritiikeissä ja muissa elokuvataidetta koskevissa kirjoituksissa. Varsinainen elokuvateoria voidaan jakaa klassiseen ja moderniin elokuvateoriaan. Klassinen teoria vaikutti noin 1915–1955, ja se voidaan jakaa edelleen formatiiviseen ja realistiseen traditioon. Formatiivisessa traditiossa korostettiin elokuvan muotoseikkoja ja pyrittiin erottamaan elokuva muista taiteista. Realistisessa traditiossa korostettiin elokuvan kykyä kuvata todellisuutta. Auteur-teoria kehittyi realistisen tradition aikana.


title: Elokuvateoria

text: Moderni elokuvateoria on saanut vaikutteita muilta tieteenaloilta. Elokuvateoria nojasi 1960–1970-luvuilla semiotiikkaan ja ideologiakritiikkiin. Moderniin elokuvateoriaan kuuluu myös psykoanalyyttinen perinne, jossa tulkittiin elokuvia Sigmund Freudin ja Jacques Lacanin oppien mukaan. Modernissa elokuvateoria on jakautunut myös feministiseen elokuvateoriaan ja kognistiviseen elokuvateoriaan, joka on hylännyt elokuvan psykoanalyyttiset tulkinnat. Sen mukaan katsomiskokemusta tulisi tutkia kognitiivisina toimintoina ilman psykoanalyyttisia olettamuksia.


title: Eden Hazard

text:
Eden Hazard (s. 7. tammikuuta 1991 La Louvière, Belgia) on belgialainen jalkapalloilija, joka edustaa Englannin Valioliigassa pelaavaa Chelseaa ja Belgian maajoukkuetta. Hänen pelipaikkansa on vasen laitalinkki. Hazardin pelinumero on 10.
Hazardia pidettiin jo nuorena erittäin suurena lupauksena ja häntä verrattiin muun muassa Lionel Messiin, Cristiano Ronaldoon ja Enzo Scifoon. Myös hänen veljensä Thorgan Hazard on jalkapalloilija.


title: Eden Hazard

text: Hazard pelasi juniorina Belgiassa, mutta siirtyi jo 2005 ranskalaisen Lillen junioriakatemiaan. Ensimmäisen ottelunsa seuran edustusjoukkueessa Hazard teki marraskuussa 2007. Ensimmäisellä kaudellaan hän pelasi lähinnä vaihtopelaajana, mutta jo seuraavalla kaudella hän murtautui Lillen avauskokoonpanoon. Kauden päätteeksi Hazard valittiin Ligue 1:n vuoden nuoreksi pelaajaksi ensimmäisen ulkomaalaisena.


title: Eden Hazard

text: Kaudella 2009–2010 Hazard pelasi taas loistavasti ja useat eurooppalaiset suurseurat kiinnostuivat hänestä. Hazard teki kuitenkin Lillen kanssa nelivuotisen jatkosopimuksen. Kauden päätteeksi hänet valittiin toistamiseen vuoden nuoreksi pelaajaksi.


title: Eden Hazard

text: Kausi 2010–2011 alkoi Hazardin kannalta heikosti. Maajoukkuevalmentaja Georges Leekens syytti häntä laiskuudesta harjoituksissa ja Lillessä hän oli alkukaudesta lähinnä vaihtopelaaja. Kauden edetessä hän kuitenkin nousi takaisin entiselle tasolleen. Lille voitti liiga- ja cup-mestaruuden, ja Hazard valittiin liigan parhaaksi pelaajaksi.


title: Eden Hazard

text: Kausi 2011–2012 ei sujunut yhtä hyvin kuin edellinen, Lille sijoittui liigassa kolmanneksi, mutta Hazard voitti taas liigan parhaan pelaajan palkinnon. Hänen agenttinsa ilmoitti, että Hazard olisi siirtymässä Real Madridiin, mutta vuoden 2012 alussa Hazard sanoi itse haluavansa siirtyä Englantiin. Hänen perässään olivat ainakin Manchester United, Tottenham, Chelsea, Manchester City ja Arsenal. Toukokuussa 2012 Hazard ilmoitti siirtyvänsä seuraavaksi kaudeksi Chelsean riveihin. Siirtosumma oli arviolta 40 miljoonaa euroa.


title: Eden Hazard

text: Chelseaan saapuessaan Hazard valloitti heti avauskokoonpanopaikan hyökkäävänä keskikenttänä 4-2-3-1-ryhmityksessä. Hänen ensimmäinen pelinsä liigassa oli 19. elokuuta Wigania vastaan, jossa hän syötti Branislav Ivanovicin toisella minuutilla tekemän 1-0-maalin, sekä hankki joukkueelle rangaistuspotkun, jonka laittoi sisään Frank Lampard. Seuraavassa pelissä sarjanousija Reading FC:tä vastaan hän hankki jälleen joukkueelleen rangaistuspotkun, sekä syötti Ivanovicin tekemän maalin. Ottelu päättyi Chelsean 4-2-voittoon. Newcastlea vastaan pelatussa kauden kolmannessa ottelussa Hazard teki uransa ensimmäisen Valioliiga-maalin rangaistuspilkulta ottelun 22. minuutilla sekä syötti Fernando Torresin tekemän 2-0-maalin 45. minuutilla.


title: Eden Hazard

text: 12. tammikuuta 2013 Hazard teki Chelsean neljännen maalin 73. minuutilla 0-4-vierasvoitossa. Hazard teki maalin myös seuraavassa ottelussa 16. tammikuuta Southampton FC:tä vastaan ottelun 45. minuutilla ottelun päätyttyä 2-2-tasapeliin. Kaudella hän pelasi yhteensä 34 ottelua joissa teki 9, ja syötti 11 maalia. Hänet valittiin Valioliigan kauden tähdistöjoukkueen. Hän pelasi seitsemän ottelua Chelsean voittaessa Eurooppa-liigan mestaruuden. Loppuottelusta hän oli sivussa hamstring-lihaksen vamman vuoksi.


title: Eden Hazard

text: Hazard teki Englannin valioliigan kauden 2013-2014 avausmaalinsa 6. lokakuuta 7. kierroksen ottelussa Norwichia vastaan tehden 3-1-voittoon päättyneen ottelun 2-1-maalin ottelun 85. minuutilla. Seuraavassa ottelussa Cardiffia vastaan 19. lokakuuta hän teki kaksi maalia Chelsean voittaessa 4-1. 4. joulukuuta hän teki jälleen kaksi maalia, sekä myös syötti yhden, 4-3-voitossa Sunderlandista. 26. joulukuuta Hazard teki ottelun ainoan maalin 1-0-voitossa Swanseasta. 29. joulukuuta Hazard tasoitti 2-1-voittoon päättyneen ottelun Liverpoolia vastaan 1-1:een ottelun 17. peliminuutilla. 11. tammikuuta 2014 hän teki Chelsean avausmaalin 2-0-vierasvoitossa Hullista. 8. helmikuuta Hazard teki Chelsean kaikki maalit 3-0-voitossa Newcastlesta. 8. maaliskuuta Tottenhamia vastaan hän vei rangaistuspotkusta Chelsean 2-0-johtoon ottelun päättyessä lopulta 4-0. 22. maaliskuuta pelatussa Lontoon paikallispelissä Arsenalia vastaan Hazard vei joukkueensa 3-0-johtoon jo 17. peliminuutilla onnistuttuaan rangaistuspotkussa. Kaudella 2013-14 Hazard pelasi 35 liigaottelua, joissa teki 14 ja syötti yhdeksän (9) maalia. Hänt valittiin jälleen Valioliigan tähdistöjoukkueeseen.


title: Eden Hazard

text: Valioliigakaudesta 2014-2015 tuli Hazardille erittäin menestyksekäs. Hän pelasi Chelsean kaikki 38 sarjaottelua, joissa teki 14 maalia ja syötti kymmenen. Chelsea voitti liigamestaruuden ja Hazard palkittiin niin pelaajien kuin toimittajienkin äänestyksessä kauden parhaana pelaajana. Hänet valittiin myös Valioliigan kauden pelaajaksi. Hän kuului jälleen myös valioliigatähdistöön. Hän voitti samalla kaudella Englannin liigacupin mestaruuden.


title: Eden Hazard

text: Kausi 2015-2016 oli Hazardille ja Chelsealle vaikea. Hazard teki pelaamissaan 31 liigaottelussa vain neljä ja syötti neljä maalia. Chelsean sijoitus oli kymmenes. Kausi 2016–2017 oli jälleen menestyksekäs. Chelsea voitti Valioliigan mestaruuden, ja Hazard teki pelaamissaan 36 sarjaottelussa 16 maalia ja antoi viisi maalisyöttöä. Hänet valittiin jälleen Valioliigan kauden tähdistöjoukkueeeen. Kaudella 2017–2018 Hazard teki pelaamissaan 34 valioliigaottelussa 12 ja syötti neljä maalia.. Chelsean sarjasijoitus oli viides.


title: Eden Hazard

text: Laitalinkin paikalta Hazard toimii pelintekijänä. Hänet tunnetaan erityisesti tekniikastaan, syöttötaidoistaan, luovuudesta sekä kyvystään lukea tarkasti peliä.


title: Eden Hazard

text: Juniorina Hazard edusti maataan alle 17-vuotiaiden Euroopan-mestaruuskilpailuissa ja alle 17-vuotiaiden maailmanmestaruuskilpailuissa 2007. Hän pelasi myös alle 15-, 16- ja 19-vuotiaiden maajoukkueissa.


title: Eden Hazard

text: Aikuisten maajoukkueessa Hazard debytoi 17-vuotiaana ystävyysottelussa Luxemburgia vastaan marraskuussa 2008. Ensimmäisen arvokilpailujen karsintaottelunsa hän pelasi Bosnia ja Hertsegovinaa vastaan maaliskuussa 2009. Ensimmäisen maaottelumaalinsa hän teki EM-karsintaottelussa Kazakstania vastaan lokakuussa 2011.


title: Eden Hazard

text: Hazard oli mukana jalkapallon MM-kisoissa 2014 Brasiliassa. Hän pelasi puolivälieriin edenneen Belgian kaikissa viidessä ottelussa, näistä neljä avauksessa. Hän syötti turnauksessa kaksi maalia.


title: Eden Hazard

text: Hazard toimi Belgian maajoukkueen kapteenina ensimmäisen kerran ystävyysottelussa Ranskaa vastaan kesäkuussa 2015. EM-kilpailuissa 2016 hän pelasi avauskokoonpanossa Belgian kaikissa viidessä ottelussa. Hän teki maalin ottelussa Unkaria vastaan ja syötti kisoissa kaikkiaan neljä maalia.


title: Eden Hazard

text: Venäjän MM-kilpailuissa 2018 Hazard pelasi kuusi ottelua. Hän teki kaksi maalia ottelussa Tunisiaa vastaan sekä jälkimmäisen maalin 2–0-voittoon päättyneessä pronssiottelussa Englantia vastaan.


title: Eden Hazard

text: Hazard on pelannut 18. joulukuuta 2018 mennessä maajoukkueessa 98 ottelua, joissa hän on tehnyt 27 maalia.


title: Crack (Z-Ron albumi)

text: Crack on Z-Ron kahdestoista studioalbumi, joka julkaistiin 16. syyskuuta 2008. Screwed & Chopped versio ilmestyi 28. lokakuuta 2008.


title: Heiko Scholz

text: Heiko Scholz (s. 7. tammikuuta 1966 Görlitz) on saksalainen entinen jalkapalloilija ja valmentaja. Hän toimii TSV Germania Windeckin päävalmentajana.


title: Heiko Scholz

text: Scholz edusti urallaan sekä DDR:n maajoukkuetta että yhdistymisen jälkeen Saksan maajoukkuetta. Seuratasolla hän voitti Bayer Leverkusenissa Saksan cupin 1993 ja Lokomotive Leipzigissa DDR:n cupin 1987. Lisäksi Scholz pelasi cup-voittajien cupin finaalissa 1987. Kaikkiaan hän pelasi urallaan DDR-Oberligassa 137 ja Bundesliigassa 159 ottelua.


title: Heiko Scholz

text: Pelaajauran jälkeen Scholz ryhtyi valmentajaksi. Hän on toiminut muun muassa MSV Duisburgin apuvalmentajana sekä useaan otteeseen seuran väliaikaisena päävalmentajana.


title: Koukkupaini

text: Koukkupaini eli catch on vanha amerikkalainen painin muoto.


title: Koukkupaini

text: Lajin juuret ovat Englannin Lancashiressa, mutta lopulta se kehittyi Yhdysvalloissa 1800- ja 1900-lukujen taitteen tienoilla etenkin erilaisissa karnevaalitilaisuuksissa, missä voimamiehet ja painijat ottivat haasteotteluita rahapanosta vastaan. Ottelusäännöissä voitto tapahtui joko luovutuksella (nivel- tai lihaslukolla) tai selätyksellä. Haasteotteluiden ja siirtolaisuuden myötä laji sai useita vaikutteita eri puolilta maailmaa perinteisistä painityyleistä.


title: Koukkupaini

text: Vuosisadan vaihteen aikoihin koukkupaini kohosi erityisen suosituksi yleisölajiksi ja tunnetut painijat, kuten amerikkalaiset Frank Gotch ja Martin "Farmer" Burns, bulgarialainen Dan Kolov, intialainen Great Gama sekä virolainen Georg Hackenschmidt ottelivat isoista rahoista.


title: Koukkupaini

text: Sittemmin koukkupainista kehittyivät nykyinen vapaapaini ja urheiluviihteen muoto showpaini.


title: Koukkupaini

text: Säännöiltään koukkupaini muistuttaa nykyajan lukkopainia, mutta siinä missä lukkopainin harjoittelussa pääpaino on brasilialaisen jujutsun kautta erityisesti tekniikassa, mattopainissa ja hyvän aseman eli position hakemisessa, josta pyritään saamaan vastustaja luovuttamaan, keskityttiin koukkupainissa jatkuvaan vastustajan kontrollointiin mm. erilaisten otteiden kautta. Lajin englanninkielinen nimitys "catch" tuleekin lancashirelaisesta ""catch as catch can"", joka voidaan kääntää suomeksi muotoon ""ota kiinni mistä saat"".


title: Koukkupaini

text: Nykyaikaan tultaessa catch-paini on ruvennut olemaan katoavaa kansanperinnettä, mutta viime aikoina suosiotaan kasvattaneiden vapaaottelun ja lukkopainin myötä on kiinnostus vanhoja, osin jo unohdettuja, painitekniikoita kohtaan jälleen noussut. Monet menestyneet vapaaottelijat kuten Kazushi Sakuraba ja Josh Barnett ilmoittavat päälajikseen catch-painin.


title: Kaibutsu-kun

text: Kaibutsu-kun () on Fujiko F. Fujion luoma manga, josta tehtiin sittemmin myös animesarja (1968-69 ja 1980-82).


title: Kalle Kurg

text: Kalle Kurg (s. 25. toukokuuta 1942 Tartto, Viro) on virolainen kirjailija, kirjallisuus- ja teatterikriitikko, kääntäjä ja toimittaja. Kurg on toiminut myös taidealalla sekä ohjaajana. Hän julkaisi ensimmäisen taiteellisen tekstinsä vuonna 1958 ja on sen jälkeen julkaissut runoutta, proosaa, esseitä, kirjallisuustutkimuksia, satiireja, teatterikritiikkiä ynnä muuta. Kurg on ollut Viron kirjailijaliiton jäsen vuodesta 1975 lähtien.


title: Kalle Kurg

text: Kalle Kurg opiskeli vuosina 1961–1966 Tarton yliopistossa viron kieltä ja kirjallisuutta, työskenteli vuosina 1967–1969 tieteellisen aikakauslehti Eesti Loodusin taiteellisena toimittajana, 1969–1971 Viron televisiossa kirjallisuus- ja taideohjelmien toimittajana ja vuodesta 1971 alkaen kirjallisuuslehti Loomingin toimituksessa osastonjohtajana, vuodesta 1975 alkaen varapäätoimittajana. Viron Kirjailijaliiton johtokunta valitsi Kalle Kurgin vuonna 1976 Loomingin päätoimittajaksi, ja hän toimi ammatissa vuoden 1988 alkuun.Neuvostoaikana Kurg oli runoilijana enimmäkseen vaiti, vaikka julkaisikin runojaan lehdissä. Vuonna 1999 julkaistussa runokokoelmassa ”Pimeyden värit” löytyy runoja, runoelmia ja teatteritekstejä vuosilta 1960–1990. ”Taiturimaista runoutta” sisältävä kokoelma on merkitykseltään ihmisen poeettinen tarina neuvostookupaation ajalta ja kätkee ironiaa sekä traagisuutta. Kokoelmassa lukija tajuaa ”vihaa sortajia vastaan” sekä desperadomaista pyrkimystä päästäkseen vallan alta, mm myös heittäytyäkseen laulavan vallankumouksen muutostenajan aallokkoon. Toisaalta absurdista sosiaalisesta elämänpiiristä itsensä etäännyttävä runoilija näyttää myös lyyrisiä kasvojaan, puhuen rakkaudella kotista sekä läheisistä, rakkaudesta, elämän perusarvoista ja pystyttää eksistentiaalisia kysymyksiä. Osittain runot on kirjoitettu suomeksi, ja niitä on esitetty Kuopiossa sekä Lappeenrannassa Kurgin teatteriohjelmien osana. Kurgin runoja löytyy erikielisissä antologioissa ja hänen runoutta on käännetty toisille kielille.


title: Kalle Kurg

text: Kalle Kurg luki novellejaan vuosina 1990–1992 Eestin Radion keskiyölähetyksissä sarjassaan ”Merkillisiä tarinoita”, joka kertoi iroonisesti lähimenneisyydestä. Vuosina 2000–2005 hänella oli Klassikaraadiossa oma lähetys ”Sano, mikä sulle tuli”, jossa hän luki joka kuukausi kaksi uutta nimenomaan lähetystä varten kirjoitettua novellia. Niissä hän kertoi uuden elämän eettisistä sekä filosofisista kysymyksistä. Hän on novelleissaan seurannut mm myös suomalaisten tekemisiä 1970-luvulta nykypäivään saakka Kurg on julkaissut mm omintakeisia filosofisia etydejä, joita nimittää ”provokatiiveiksi”, satiireja ym.